hotchpotch/miracl-hf-unified huggingface dataset:
চুখাম্‌ফা
চুখাম্‌ফা () আহোম সাম্রাজ্যের ১৬তম রাজা ছিলেন। ১৫৫২ সনে তিনি রাজসিংহাসনে বসেন। চুখাম্‌ফা সুদীর্ঘ ৫১ বৎসর পর্যন্ত আহোম রাজ্য শাসন করেছিলেন। একবার তিনি শিকার করার সময় হাতি দ্বারা আঘাত প্রাপ্ত হয়ে পঙ্গু হন । পঙ্গু শব্দের অসমীয়া অর্থ হচ্ছে খোরা তাই তাঁর অপরনাম খোরা রাজা। একবার সাতজন আহোম রাজকুমার মিলে চুখাম্‌ফাকে হত্যা করার ষড়যন্ত্র করে। ষড়যন্ত্রের কথা জানতে পেরে রাজা তাঁদেরকে বন্দী করেন কিন্তু আহোম রাজ্যের উচ্চপদস্থ ও বিজ্ঞ ব্যক্তিদের পরামর্শ অনুযায়ী তিনি অপরাধীদের কোন দণ্ড না দিয়েই ছেড়ে দেন। কিছুদিন পর ষড়যন্ত্রকারীরা পুনরায় একই আচরন করে। এইবার রাজা তাঁদের মৃত্যুদণ্ড দেন। 
পশ্চিম দিক থেকে যাতে আহোম সাম্রাজ্য কেউ আক্রমণ করিতে না পেরে তাই তিনি দুর্গ নির্মাণ করেছিলেন। তাঁর রাজত্বকালে নরা রাজা, শুতীয়া রাজা ও নগা রাজা বিদ্রোহ করেছিলেন যদিও তিনি তাঁদের দমন করতে সক্ষম ছিলেন। চুখাম্‌ফার রাজত্বকালে অসমে প্রাকৃতিক দূর্যোগ সংঘটিত হয়েছিল। একবার বড় ভূমিকম্প ও বন্যা হয়েছিল। 
চুখামফার শাসনকালে আহোমের সহিত কোচ রাজার বিবাদ হয়েছিল। কোচ রাজা আহোম রাজার বিরুদ্ধে টেপু নামক একটি ব্যক্তির নেতৃত্বে সৈন্য পাঠান। কোচ সেনারা দিখৈ নদী গিয়ে পৌছায় । আহোম সৈন্যরা কোচ সেনাদের বাধা দিতে সক্ষম হয়েছিল যদিও কিছুদিন পর যুদ্ধে কোচ সেনাপতি চিলারায় যোগদান করার পর আহোম সৈন্যরা পরাজিত হয়েছিল। জয়ী হয়ে চিলারায় আহোমের রাজধানী গড়গাঁও দখল করে। 
একটি প্রবাদ মতে আহোম রাজা চুখাম্‌ফা কোচের সহিত যুদ্ধের সময় তাঁর সৈন্যদের পৈতে লাগিয়ে গরুর উপর বসায়ে ব্রাহ্মণ বেশে পাঠিয়েছিলেন। চিলারায় ধার্মিক ছিলেন তাই তিনি ব্রাহ্মন ও গো-হত্যা পাপের ভয়ে যুদ্ধ করেন নাই। 
১৬০৩ সনে চুখাম্‌ফার মৃত্যু হয়।
সারা ফসিও
সারা ফসিও () (জন্মঃ ১৮ এপ্রিল, ১৯৩২) হচ্ছেন আর্জেন্টিনার একজন চিত্রগ্রাহক। তিনি Alicia D'amico,-এর সাথে চিত্রগ্রহণের জন্য বিখ্যাত। তাঁরা বেশকয়েকজন সাংস্কৃতিক ব্যক্তিত্ব ও আর্জেন্টিনার লেখক যেমন হুলিও কোর্তাজার, María Elena Walsh এবং আলেহানদ্রা পিসারনিক-এর চিত্র গ্রহণ করেছেন।
ফাতিমা আল ফিহরি
ফাতিমা মুহাম্মদ আল ফিহরি (? – ৮৮০) (فاطمة محمد الفهري, ডাকনাম উম্মুল বানিন, অর্থাৎ সন্তানদের মা) ছিলেন তিউনিসিয়ার কাইরাওয়ানের একজন আরব মুসলিম নারী। উচ্চশিক্ষার ক্ষেত্রে পৃথিবীর প্রথম ডিগ্রি প্রদানকারী প্রতিষ্ঠান স্থাপন করার জন্য তিনি পরিচিত। মরক্কোর ফেজে কারাউইয়িন বিশ্ববিদ্যালয় নামে এই প্রতিষ্ঠান এখনও প্রতিষ্ঠিত রয়েছে।
ফাতিমা আল ফিহরি ধনী ব্যবসায়ী মুহাম্মদ আল ফিহরির কন্যা ছিলেন।
ফাতিমা ও তার বোন মরিয়ম তাদের মৃত পিতার সম্পদ লাভের পর সিদ্ধান্ত নেন যে তারা তাদের পিতার জন্য ওয়াকফ বা সাদাকায়ে জারিয়া হিসেবে মসজিদ বা শিক্ষাপ্রতিষ্ঠান নির্মাণ করবেন।
৮৫৯ সালে ফাতিমা উচ্চশিক্ষায় বিশ্বের প্রথম প্রাতিষ্ঠানিক ডিগ্রি প্রদানকারি শিক্ষা প্রতিষ্ঠান গড়ে তোলেন যা মরক্কোর ফেজে কারাউইয়িন বিশ্ববিদ্যালয় নামে এখনও প্রতিষ্ঠিত রয়েছে। এই বিশ্ববিদ্যালয় ভূমধ্যসাগর অঞ্চলের একটি গুরুত্বপূর্ণ বুদ্ধিবৃত্তিক কেন্দ্র হিসেবে বিবেচিত হত। এর ব্যাপক সুনাম গার্বার্ট অব অভার্গনেকে এখানে শিক্ষাগ্রহণে উৎসাহিত করে। অভার্গনে পরবর্তীতে পোপ দ্বিতীয় সিলভেস্টার হন। বাকি ইউরোপে আরবি সংখ্যা পদ্ধতি ও শূণ্যের ধারণার প্রচলন ঘটনার জন্য তাকে কৃতিত্ব দেয়া হয়।
বলা হয় যে ফাতিমার বোন মরিয়ম ফেজে আল আন্দালুস মসজিদ নির্মাণ করেছিলেন।
অস্কার নেইমার
অস্কার রিবেইর ডি অলমেইদা নেইমার সোরেস ফিলহো (ডিসেম্বর ১৫, ১৯০৭ – ডিসেম্বর ৫, ২০১২), সংক্ষেপে অস্কার নেইমার(ইংরেজি: Oscar Niemeyer) নামেই পরিচিত। তিনি একজন স্থপতি এবং ব্রাজিলীয় আধুনিক স্থাপত্য উন্নয়নের অন্যতম অগ্রপথিক।[[বিষয়শ্রেণী:১৯০৭-এ জন্ম]]
[[বিষয়শ্রেণী:২০১২-এ মৃত্যু]]
[[বিষয়শ্রেণী:স্থপতি]]
[[বিষয়শ্রেণী:ব্রাজিলীয়]]
রাউল গুস্তাভো আগুয়েরে
রাউল গুস্তাভো আগুয়েরে () (১৯২৭ - ১৯৮৩) হচ্ছেন আর্জেন্টিনার সাহিত্যে পরাবাস্তববাদী আন্দোলনের একজন কবি। তিনি ১৯৫০- ১৯৬০ সালের ভেতরে সম্পাদনা করেছেন "পোয়েজিয়া বুয়েনোস আইরেস" নামক পত্রিকাটি। আপোলিনেয়ার-সহ বহু বিখ্যাত কবির কবিতা স্প্যানিশ ভাষায় অনুবাদ করেছেন।
দক্ষিণডিহি রবীন্দ্র কমপ্লেক্স
দক্ষিণডিহি রবীন্দ্র কমপ্লেক্স বিশ্বকবি রবীন্দ্রনাথ ঠাকুরের স্মৃতি বিজড়িত একটি স্থান, যা খুলনা শহরের দক্ষিণডিহিতে অবস্থিত। খুলনা শহর থেকে ১৯ কিলোমিটার দূরে অবস্থিত ফুলতলা উপজেলার তিন কিলোমিটার উত্তর পশ্চিমে দক্ষিণডিহি অবস্থিত। এটি রবীন্দ্রনাথ ঠাকুরের শ্বশুরবাড়ি। কলকাতার জোড়া সাঁকোর বিখ্যাত ঠাকুর পরিবারের সঙ্গে দক্ষিণ ডিহির সম্পর্ক নিবিড়। রবীন্দ্রনাথ ঠাকুরের মা সারদা সুন্দরী দেবী জন্ম গ্রহণ করে ছিলেন এই দক্ষিণডিহি গ্রামে। রবীন্দ্রনাথের কাকী ত্রিপুরা সুন্দরী দেবী এই গ্রামেরই মেয়ে। রবীন্দ্রনাথের স্ত্রী মৃণালিনী দেবী দক্ষিণ ডিহির -ই মেয়ে। তাঁর ভালো নাম ভবতারিণী, বিবাহের পর তাঁর নাম রাখা হয় মৃণালিনী দেবী। ১৯৮২ পুজার ছুটির সময় জ্ঞানদানন্দিনী দেবী উৎসাহী হয়ে বাস্তভিটা দেখবার অযুহাতে যশোরের নরেন্দ্রপুর যান। উদ্দেশ্য কাছাকাছি পীরালী পরিবারের মধ্য হতে বধু সংগ্রহ জ্ঞানদানন্দিনীর সঙ্গে কাদম্বী দেবী, বালিকা ইন্দ্রানি, বালক সুরেন্দ্র নাথ ও রবীন্দ্রনাথ আসেন পুরাতন ভিটা দেখতে সে সময় ফুলতলা গ্রামের বিনিমাধব রায় চৌধূরীর কন্যা ভবতারিনীকে তারা দেখেন। যৌবনে কবি কয়েক বার তাঁর মায়ের সঙ্গে দক্ষিণডিহি গ্রামের মামা বাড়িতে এসেছিলেন। এখানে কবিগুরু ও কবিপত্নীর আবক্ষ মূর্তি স্থাপন করা হয়েছে। ২৫শে বৈশাখ ও ২২শে শ্রাবণে এখানে নানা আয়োজনে রবীন্দ্রজয়ন্তী ও কবিপ্রয়াণ দিবস পালন করা হয়।
ময়ুর নদী
ময়ুর নদী বাংলাদেশে অবস্থিত একটি নদী। এটা গঙ্গা অববাহিকার পুরাতন নদীবিশেষ। এটি খুলনা শহরের উত্তর পশ্চিমাংশে গল্লামারী সংলগ্ন অংশে অবস্থিত। এই নদীতে খুলনা শহরের অধিকাংশ পয়োঃনিষ্কাষন ব্যবস্থা যুক্ত। তলানী জমতে জমতে নদীটি এখন মৃত প্রায়, রূপসা নদীর সাথে এখন ময়ূর নদীর কোন সরাসরি সংযোগ নেই। গেটের মাধ্যমে জোয়ার ভাটা নিয়ন্ত্রণ করা হয়। ১৯৭১ সালে পাকবাহিনী এই ময়ূর নদীর তীরে ব্যাপক গণহত্যা চালায়।
ময়ূর নদী দখল করে একটি বিনোদন পার্কের স্থাপনা তৈরি করা হয়েছে। খুলনা নগরের গল্লামারীতে নির্মাণাধীন পার্কটির জন্য নদীটির পাঁচটি স্থানে দালান কোঠা ঘর গড়ে তোলা হয়েছে।
মুসলিম বিজয়
মুসলিম বিজয় (, al-Ġazawāt or , al-Futūḥāt al-Islāmiyya) ৭ম শতাব্দীতে মুহাম্মদ (সা) এর সময় থেকে শুরু হয়। আরব উপদ্বীপে তিনি নতুন একক রাষ্ট্র প্রতিষ্ঠা করেন। এরপর রাশিদুন ও উমাইয়া খিলাফতের সময় শতাব্দীব্যপী মুসলিম শক্তির উত্থান ঘটে।
প্রথমে আরব উপদ্বীপ থেকে শুরু হয়ে মুসলিম সাম্রাজ্য চীন ও ভারতের সীমান্ত থেকে শুরু করে মধ্য এশিয়া, মধ্য প্রাচ্য, উত্তর আফ্রিকা, সিসিলি, ইবেরিয়ান উপদ্বীপ, পিরেনিজের সীমান্ত পর্যন্ত বিস্তৃত ছিল। এডওয়ার্ড গিবন তার "দ্যা হিস্ট্রি অব দ্য ডিক্লাইন এন্ড ফল অব দ্য রোমান এম্পায়ার" বইয়ে লিখেছেন,
উমাইয়াদের শেষের দিকে আরব সাম্রাজ্য পূর্ব থেকে পশ্চিম পর্যন্ত ২০০ দিন ভ্রমণের সমান বিস্তৃত হয়ে গিয়েছিল। তাতারীদের সীমানা এবং ভারতবর্ষ থেকে আটলান্টিক মহাসাগরের তীর পর্যন্ত। And if we retrench the sleeve of the robe, as it is styled by their writers, the long and narrow province of march of a caravan. We should vainly seek the indissoluble union and easy obedience that pervaded the government of Augustus and the Antonines; but the progress of Islam diffused over this ample space a general resemblance of manners and opinions. The language and laws of the Quran were studied with equal devotion at Samarcand and Seville: the Moor and the Indian embraced as countrymen and brothers in the pilgrimage of Mecca; and the Arabian language was adopted as the popular idiom in all the provinces to the westward of the Tigris.
মুসলিম বিজয় সাসানীয় সাম্রাজ্যের পতন ঘটায় এবং বাইজেন্টাইন সাম্রাজ্যের বিশাল এলাকা অধিকার করে নেয়। মুসলিমদের সাফল্যের কারণগুলো পুনরুদ্ধার করা কঠিন কারণ মূল উৎসগুলোর অল্প টিকে আছে। অধিকাংশ ইতিহাসবিদরা একমত যে সাসানীয় পারস্য ও বাইজেন্টাইন রোমান সাম্রাজ্য কয়েক দশক ধরে পারস্পরিক লড়াইয়ের কারণে সামরিক ও অর্থনৈতিকভাবে বিপর্যস্ত ছিল। ভিসিগথিক স্পেনের জলদি পতনের কারণ ব্যাখ্যা সহজসাধ্য।
সাসানীয় সাম্রাজ্যের কিছু ইহুদি ও খ্রিষ্টান এবং সিরিয়ার ইহুদি ও মনোফিসিট খ্রিষ্টানরা অসন্তুষ্ট ছিল এবং তারা মুসলিম বাহিনীকে স্বাগত জানায়, বিশেষত দুই সাম্রাজ্যের ধর্মীয় সংঘাতের কারণে। একই সময়ে যেমন ফিরাজের যুদ্ধে আরব খ্রিষ্টানরা পারস্য ও বাইজেন্টাইনদের সাথে থেকে লড়াই করে। বাইজেন্টাইন শাসিত মিশর, ফিলিস্তিন ও সিরিয়া মাত্র কয়েক বছর পূর্বে পারস্যের কাছ থেকে পুনরায় জয় করা হয়েছিল। এর পূর্বে ২৫ বছরের বেশি তা বাইজেন্টাইনরা শাসন করেনি।
ফ্রেড মেকগ্রো ডোনারের মতে আরব উপদ্বীপে প্রতিষ্ঠিত রাষ্ট্র ও আদর্শগত কাঠামোর সংগতি ও সেনা সমাবেশের কারণে মুসলিম সেনারা একশত বছরের মধ্যে সে সময়ের সর্ববৃহৎ সাম্রাজ্য গঠন করতে সক্ষম হয়। ইসলামি সাম্রাজ্যের আকারের হিসাব অনুযায়ী এটি ১৩ মিলিয়ন (১ কোটি ৩০ লক্ষ) বর্গ কিমি (পাঁচ মিলিয়ন বা পঞ্চাশ লক্ষ বর্গ মাইল) স্থান জুড়ে ছিল যা বর্তমান সময়ের রুশ ফেডারেশন ছাড়া বাকি সব রাষ্ট্র থেকে বড় ছিল।
হোসে এমিলিও পাচেকো
হোসে এমিলিও পাচেকো () (৩০ জুন, ১৯৩৯ - ২৬ জানুয়ারি, ২০১৪) হচ্ছেন মেক্সিকোর তরুণ প্রজন্মের শীর্ষসারির কবি, উপন্যাসিক, নাট্যকার, ছোটগল্পকার, অনুবাদক ও প্রাবন্ধিক। তাঁকে বিশ শতকের দ্বিতীয়ার্ধের মেক্সিকোর কবিদের মধ্যে একজন প্রধান কবিরুপে বিবেচনা করা হয়। বার্লিন আন্তর্জাতিক সাহিত্য উৎসব তাঁকে "সমসাময়িক লাতিন আমেরিকান গুরুত্বপূর্ণতম সাহিত্যিকদের ভেতরে অন্যতম" হিসেবে প্রশংসা করেছে। ২০০৯ সালে তিনি তাঁর সাহিত্যিক অবদানের জন্য Cervantes Prize পুরস্কার লাভ করেন। বহুমুখী প্রতিভাধর এই কবি আমেরিকা, ইংল্যান্ড এবং কানাডার নানা বিশ্ববিদ্যালয়ে অধ্যাপনা করেছেন। তাঁর প্রথমদিকের কবিতায় চলচ্চিত্র চিন্তার ছাপ, পরবর্তী কবিতায় ভাবুক গদ্যের গুণাবলি পুনরুদ্ধারের প্রয়াস রয়েছে। তিনি ৭৪ বছর বয়সে ২০১৪ সালে কার্ডিয়াক রোগে আক্রান্ত হয়ে মৃত্যুবরণ করেন।
তিনি নিচের পুরস্কারসমূহ পেয়েছিলেন: সার্ভেন্তিস পুরস্কার ২০০৯, রেইনা সোফিয়া পুরস্কার ২০০৯, ফেদেরিকো গারসিয়া লোরকা পুরস্কার ২০০৫, অক্তাভিও পাজ পুরস্কার ২০০৩, পাবলো নেরুদা পুরস্কার ২০০৪, Ramón López Velarde Award (2003), Alfonso Reyes International Prize (2004), José Fuentes Mares National Prize for Literature (2000), National José Asunción Silva Poetry Award (1996), and Xavier Villaurrutia Prize. ২০১৩ সালে তিনি ম্যাসেডোনিয়া প্রজাতন্ত্রের স্ট্রুগা পোয়েট্রি ইভিনিংস উৎসবে সোনালী তোড়া পেয়েছিলেন। তিনি ২০০৬ সালের ২৮ মার্চ মেক্সিকান একাডেমীর নামহীন সমর্থক নির্বাচিত হয়েছিলেন। তিনি ১৯৮৬ সাল থেকে মেক্সিকোর জাতীয় কলেজের সদস্য ছিলেন।
"ইংরেজি:"
"স্পেনীয় ভাষায়:"
সেসার ভাইয়েহো
সেসার আব্রাহাম ভাইয়েহো মেন্দোজা () (১৬ মার্চ, ১৮৯২ – ১৫ এপ্রিল, ১৯৩৮) ছিলেন পেরুর কবি, লেখক, নাট্যকার এবং সাংবাদিক। শুধুমাত্র পেরু বা লাতিন আমেরিকা নয়, সমগ্র স্পেনীয় তথা আধুনিক বিশ্বসাহিত্যের এক দুর্লভ কবি তিনি। সরল রাজনৈতিক দৃষ্টিভঙ্গির জন্যে ১৯১৮ সালে প্রকাশিত প্রথম কবিতাগ্রন্থ "লস হেরালদস নিগ্রোস" প্রকাশিত হবার পরে কারাদণ্ড ভোগ করেন। মৃত্যুর পরে ১৯৩৯ সালে প্রকাশিত হয় তাঁর সবচেয়ে উল্লেখযোগ্য কবিতাসংকলন "মানুষের কবিতা"।
তাঁর জন্ম পেরুর উত্তর সিয়েরার সান্তিয়াগো দ্য চূকোতে। ১৯১৬ সালে ত্রুজিলো বিশ্ববিদ্যালয় থেকে বিএ পাস করেন, পরে ডক্টরেট ডিগ্রি পান। প্রথম কবিতার বই "লস হেরালদস নিগ্রোস" প্রকাশিত হয় ১৯১৯ সালে। ১৯২২ সালে প্রকাশিত হয় তাঁর সবচেয়ে বিখ্যাত বই "Trilce"। নানা কারণে বিক্ষুব্ধ হয়ে বীতশ্রদ্ধ অবস্থায় চরম হতাশা ও দারিদ্রকে সঙ্গী করে দেশ ছেড়ে প্যারিস চলে যান ১৯২৩ সালে। ১৯২৫ সালে চলে আসেন স্পেনে। সেখানে লিখলেন অনেক, জীবিকার জন্য কাজ করলেন নানা রকমের। বৈপ্লবিক কয়েকটি প্রবন্ধের জন্য আবার কারারুদ্ধ হলেন। ১৯৩৬ সালের স্পেনের গৃহযুদ্ধে যোগ দিলেন। কিন্তু রাজনৈতিক কারণে আবার ফ্রান্সে পালিয়ে আসতে বাধ্য হলেন। সেখানেই ১৯৩৮ সালে, চরমতম দারিদ্র্যের মধ্যে, উপবাসে, সৃষ্টির উন্মাদনায় উন্মত্ত, যক্ষ্মারোগাক্রান্ত কবির মৃত্যু ঘটল অসহ্য যন্ত্রণার মধ্যে সম্পূর্ণ নিঃসঙ্গ অবস্থায়।
অ্যাডেনিন
অ্যাডেনিন হচ্ছে একটি পিউরিন জাতক। একটি নিউক্লিয়ক্ষার। প্রোটিন সংশ্লেষনে অ্যাডেনিন রাসায়নিক উপাদান DNA এবং RNA হিসেবে কাজ করে। অ্যাডেনিনের আকৃতি থাইমিন এর ডিএনএ এবং ইউরাসিল এর আরএনএ'র মত দেখতে।
অ্যাডেনিন বিভিন্ন ধরনের টটোমার গঠন করে যা খুব দ্রুত একটা থেকে অন্যাটায় রুপান্তরতিত হয়। সংশ্লেষিত অবস্থায় এটি গ্যাস ম্যাট্রিক্স এবং গ্যাস দশায় থাকে, সচরাচর 9H-adenine টটোমার পাওয়া যায়।
খুলনা-বাগেরহাট রেলওয়ে
খুলনা-বাগেরহাট রেলওয়ে সরু গেজ রেলপথ যা খুলনা এবং বাগেরহাটের মাঝে যোগাযোগ পথ হিসেবে ব্যবহৃত হত। এই রেলপথটি ১৯১৮ সালে নির্মাণ করা হয় এবং ১৯৮০ সালে পরিত্যক্ত ঘোষণা করা হয়। দীর্ঘ রেলপথে ১৯৫৮ সালে ১৩ টি কোচ এবং ৮ টি মালগাড়ি চলাচল করতো।
খুলনা সিটি কর্পোরেশন
খুলনা সিটি কর্পোরেশন (সংক্ষেপে কেসিসি) ১৯৯০ সালে প্রতিষ্ঠিত বাংলাদেশের অন্যতম প্রধান বিভাগীয় সিটি কর্পোরেশন। ১৯৮৪ সালে এটি মিউনিসিপ্যাল কর্পোরেশন হিসেবে প্রতিষ্ঠিত হয়। খুলনা সিটি কর্পোরেশনের আয়তন ৪৫.৬৫ বর্গ কিলোমিটার এবং বর্তমান জনসংখ্যা পনেরো লক্ষ খুলনা সিটি কর্পোরেশনের বর্তমান মেয়র তালুকদার আব্দুল খালেক। তিনি বাংলাদেশ আওয়ামী লীগ এর নেতা । ২০১৮ সালের সিটি কর্পোরেশন নির্বাচনে তিনি বিএনপি দলীয় এম ডি. মনিরুজ্জামান মনি কে পরাজিত করেন, খুলনা সিটি কর্পোরেশন স্থানীয় সরকার আইন দ্বারা পরিচালিত হয় এবং এটি এলজিআরডি মন্ত্রণালয়ের অধীন প্রতিষ্ঠান। বর্তমান স্থানীয় সরকার ও পল্লী উন্নয়ন মন্ত্রী সৈয়দ আশরাফুল ইসলাম। প্রতি পাঁচবছর অন্তর খুলনা সিটি কর্পোরেশন নির্বাচন অনুষ্ঠিত হয়।
সর্বপ্রথম ১৮৮৪ সালে খুলনা নগরের মর্যাদা পায়। The Calcutta Gazettee অনুযায়ী ১৮৮৪ সালের ৮ সেপ্টেম্বর খুলনাকে মিউনিসিপাল বোর্ড ঘোষণা করা হয়। এরপর ১৩ ডিসেম্বর রেভারেন্ড গগন চন্দ্র দত্ত প্রথম চেয়ারম্যান হিসেবে দায়িত্ব গ্রহণ করে। সেসময়ে টুটপাড়া, শেখপাড়া, চারাবাটি, হেলাতলা এবং কয়লাঘাট এলাকায় সমন্বয়ে খুলনা পৌর সরকার যাত্রা শুরু করে। " Municipality Administration Ordinance" এর দ্বারা খুলনা মিউনিসিপাল বোর্ডের নাম পালটে খুলনা মিউনিসিপাল কমিটি করা হয়, পাশাপাশি পৌর এলাকাকে ৪.৬৪ বর্গমাইল থেকে উন্নীত করে ১৪.৩০ বর্গমাইল করা হয়। তখন মিউনিসিপাল কমিটির সদস্য ছিলেন ২৮ জন এবং শহর ১৪ টি ওয়ার্ডে বিভক্ত ছিলো।
বাংলাদেশের স্বাধীনতার পর "Bangladesh Local Council and Municipal Committee (desolation and administration arrangement) order -1972" এর ক্ষমতা বলে খুলনা মিউনিসিপালিটির নাম বদলে খুলনা পৌরসভা করা হয়।
১৯৮৪ সালের ১২ ডিসেম্বর খুলনা শহরের শতবর্ষপূর্তিতে তৎকালীন প্রেসিডেন্ট হুসেইন মুহাম্মদ এরশাদ খুলনাকে মিউনিসিপাল কর্পোরেশন হিসেবে উন্নীত করেন।
খুলনা সিটি কর্পোরেশনে এখন ৩১ টি ওয়ার্ড রয়েছে।
জোড় বাংলা স্থাপত্য রীতি
জোড় বাংলা যা চার-চালা বা জরু বাংলা নামেও পরিচিত, বাংলায় বিকাশ লাভ করা একধরণের মন্দিরের স্থাপত্যরীতি। এই স্থাপত্যরীতিতে নকশায় দুটি অংশ থাকে। ইমারতের অধিকতর স্থায়িত্বের জন্য দুটি দোচালা পাশাপাশি জোড়া থাকে। একটি অংশ বারান্দা হিসেবে ব্যবহৃত হয় এবং অন্য অংশটি মন্দির হিসেবে ব্যবহৃত হয়।
সাঁওতাল বিবাহ প্রথা
সাঁওতাল বিবাহ প্রথা বলতে সাঁওতাল উপজাতির মধ্যে প্রচলিত বিবাহ রীতি নীতিকে বোঝানো হয়েছে। এই বিবাহের অধিকাংশ রীতি উপজাতিগত বৈশিষ্ট্য সমন্বিত হলেও বিবাহে গায়ে-হলুদ, আইবুড়ো ভাত খাওয়ানো, সিঁদুর দান প্রভৃতি অনুষ্ঠানগুলি বাঙালি হিন্দু বিবাহ রীতির অনুপ্রবেশের নিদর্শক।
সাঁওতাল সমাজে "বাপলা" বা "কিরিঙ বেহু" বা কণে কেনা, "ঘারদি জাঁওয়ায়" বা ঘর জামাই, "পুতত রেয়ান" বা জোর করে সিঁদুর দেওয়া, "ত্রিওর বলঃক রেয়ান" বা স্বেচ্ছায় হরণ, "সাঙ্গা", "কিরিঙ জাওয়া" বা বর কেণা এবং "গোলোত" বা বিবাহের মাধ্যমে ছেলে মেয়ে বিনিময় – এই সাত রকমের বিবাহ প্রচলিত রয়েছে। এই সাতটি পদ্ধতির মধ্যে বাপলা বিবাহ রীতি প্রধান বিবাহ পদ্ধতি।
সাঁওতাল সমাজে বারোটি "পারিস" বা গোত্র বর্তমান, যেগুলি একাধিক "খুঁট" বা উপভাগে বিভক্ত। একই পারিসের মধ্যে বিবাহের অনুমতি থাকলেও একই খুঁটের মধ্যে বিবাহ সম্পূর্ণ নিষিদ্ধ। সাঁওতাল সমাজে বাল্য বিবাহ প্রচিলত নয়। ছেলের বাবা "রায়বার" বা ঘটকের মাধ্যমে কনের খোঁজ করেন। কনের মা ও মাসির দক্ষতা ও কর্মকুশলতা কনের গুণ হিসেবে বিবেচ্য হয়। ছেলে হাট, বাজার, মেলা প্রভৃতি পূর্বনির্ধারিত স্থানে কনে দেখতে যান। পাত্রের কনে পছন্দ হলে পাত্রের পিতা উপহার নিয়ে কনের বাড়ি যান। এরপর কন্যাপক্ষ পাত্রের বাড়ি গেলে পাত্র তাঁদের কোলে বসিয়ে চুম্বন করে উপহার সামগ্রী দেন। পাত্রীর পিতাকে পাগড়ি ও নতুন কাপড় প্রদান করা হয়। এরপর পাত্রপক্ষ কনের বাড়ীতে গেলে একই রীতি অনুসরণ করা হয়। কনের বাড়ীতে বিবাহের দিন স্থির করা হয়। বিয়ের যতদিন বাকী থাকে, একটি কাপড় বা সুতোয় ততগুলি গিঁট বেঁধে শালপাতার পাঁচটি বাটিতে হলুদ বাটা, দূর্বা ও আতপ চালের সাথে ঘটকের মাধ্যমে একে অপরের বাড়ীতে পাঠানো হয়।
বিবাহ মন্ডপ তৈরী করার উদ্দেশ্যে পূর্বপুরুষদের উদ্দেশ্যে হাঁড়িয়া মদ উৎসর্গ করা হয়। পাত্রের পিতা জগমাঝিকে পাঁচজন করে ছেলে-মেয়ে জোগাড় করে আনতে বলেন। জগমাঝি গোড়েৎ মাঝিকে এই কাজের দায়িত্ব দিলে তিনি এই কাজটি করেন। ‘’নায়কে’’ বা পুরোহিত মন্ডপের উদ্দেশ্যে একটি খয়েরী রঙের মুরগী এবং ‘’মড়ৈককে’’ বা পঞ্চ দেবতা ও ‘’মারাং বুরুর’’ উদ্দেশ্যে দুইটি সাদা মুরগী বলি দেন। মন্ডপ তৈরী হলে জগমাঝি মন্ডপের মধ্যে একটি গর্ত খোঁড়ার ব্যবস্থা করেন। পাত্রের পিতা-মাতা কাচা হলুদ, পাঁচটি কড়ি, তিনটি দূর্বা, তিনটি আতপ চাল হলুদ বাটা দিয়ে মেখে একটি পুঁটলিতে বেঁধে গর্তটিতে রেখে দেন। এরপর গর্তটিতে একটি মহুয়া গাছ লাগিয়ে খড়ের কাছি দিয়ে তিন পাক জড়িয়ে গাছের গোড়া মাটি দিয়ে লেপে পাত্র ও পাত্রীর ছবি আলপনা দিয়ে আঁকা হয়। মন্ডপের কাজ শেষ হলে সকলে মিলে হাঁড়িয়া মদ পান করেন।
বিয়ের দিন বরপক্ষ থেকে কনের বাড়ীতে অগ্রগামীরা যান। এরপর পাত্রের বাড়ীর সকলে কোন নদী বা পুকুর থেকে জল আনতে যান। পাত্রের মা একটি ডালায় আতপ চাল, ধান, দূর্বা, ডিম, তেল, সিঁদুর ও সুতো নিয়ে যান। পাত্রের কাকীমা একটি তরোয়াল ও পিসিমা তীর ধনুক নিয়ে যান। দুইজন মেয়ে মাথায় করে সুতোর ওপর শাড়ি দিয়ে ঢেকে কলসী নিয়ে যান। জলে তীর ছুঁড়ে ও তরোয়াল দিয়ে কুপিয়ে দেওয়ার পর ঐ মেয়েরা কলসিতে করে জল তোলেন। বরযাত্রীরা যাত্রা করার পূর্বে পাত্রকে তাঁর মায়ের কোলে বসিয়ে গুড়জল খাওয়ান। পাত্র একটি ধাতু্র মুদ্রা মুখে নিলে তাঁর মা তাঁকে স্তন্যদান করেন ও পাত্র মাকে মুদ্রাটি উগরে দেন। মেয়েরা গান ধরে কোলে করে পাত্রকে গ্রামের রাস্তা পর্যন্ত পৌঁছে দেন। বিয়ের সময় পাত্রের ভগ্নীপতি তাঁকে কাঁধে নিয়ে দাঁড়ান। পাত্রীকে বড় ডালাস বা দেউড়ির ওপর বসিয়ে আনা হলে শুভদৃষ্টি হয় এবং পাত্র তাঁকে পাঁচ বার সিঁদুর দান করে সমস্ত সিঁদুর তাঁকে মাখিয়ে দেন। এই বিবাহ পদ্ধতিতে কোন মন্ত্রোচ্চারণ করা হয় না, শুধু পাত্রী বিদায়ের সময় মাঝি পাত্রকে প্রথামত কিছু কথা বলেন।
উমা চক্রবর্তী
উমা চক্রবর্তী একজন আধুনিক ভারতীয় নারীবাদী ঐতিহাসিক। তিনি দিল্লির মিরান্ডা হাউস কলেজে ১৯৬৬-২০০৮ অধ্যাপনা করেছেন। ভারতীয় নারীবাদে তাঁর সব থেকে বড় অবদান হল ব্রাহ্মণী পিতৃতন্ত্র শব্দ দুটিকে একত্র এনেছেন। উনার গবেষনার বিষয় হল জাতিব্যবস্থা এবং লিঙ্গ। এ ছাড়াও উনি বৌধ্যাধর্ম, প্রাচীন ভারতের ইতিহাস এবং আধুনিক ভারতের সামাজিক সমস্যা নিয়ে অনেক লেখালেখি করেছেন। ১৯৭০ এর দশক থেকে উনি ভারতীয় নারী আন্দোলনের সাথে নানা ভাবে যুক্ত আছেন। এছাড়াও উনি বিভিন্ন মানবাধিকার দলের সদস্স্যা হিসেবে অনেক মানবাধিকার লংঘন ঘটনার সত্য উন্মোচন তদন্তে যুক্ত থেকেছেন।
কেতাবী শিক্ষার বাইরে গিয়ে তিনি প্রায়ই সামাজিক আন্দোলনের সাথে যুক্ত থেকেছেন।
তিনি যে যে বিশয় নিয়ে লিখেছেন তার মধ্যে কিছু হলঃ
"ব্রাহ্মণী পিতৃতন্ত্র" এই তত্ত্ব তিনি ১৯৯৩ সালে প্রথম বার তাঁর প্রবন্ধতে ব্যবহার করেন। ভারতীয় নারীবাদে এটা তাঁর উল্লেখ্যযোগ্য অবদান। ব্রাহ্মণবাদী পিতৃতন্ত্র, এই ধারণার মাধ্যমে উনি বলতে চেয়েছেন যে জাত এবং লিঙ্গভেদ একে অন্যের পরিপূরক।এই প্রবন্ধতে তিনি যুক্তি দিয়ে বলেন যে শ্রেণীবিভাগ এবং লিঙ্গভেদ এই দুটি ব্রাহ্মণ সমাজ ব্যবস্থাকে টিকিয়ে রাখার জন্যে সব থেকে জরুরি উপকরণ। ওনার এই ধারণার মূল ভাবনা হলো যে পিতৃতন্ত্র শুধু এক রকমের হয়না । পিতৃতন্ত্র বহুমুখী। এই কনসেপ্ট এর মাধ্যমে উনি এটাও বলতে চেয়েছেন যে পিতৃতন্ত্র শুধু শোষণ করেনা। বরং যে মহিলারা আদর্শ নারীর মূল্য বহন করেন তাদেরকে পরোক্ষভাবে পুরস্কৃত করা হয়। পিতৃতন্ত্র শুধুমাত্র পুরুষ দ্বারা মহিলাদের শোষণ
ঋক বেদ এর যুগে মহিলারা ছিল প্রথম দাস। তাদের প্রজনন ক্ষমতা তখনকার দিনে জাতির বা সম্প্রদায় কে বাড়ানোর জন্যে অত্যন্ত জরুরি ছিল। মহিলাদের গর্ভ তখন পুরুষদের সম্পত্তি হয়ে দাঁড়ালো। জাতি ব্যবস্থা যখন আরও দৃঢ় হলো তখন মহিলা দের যৌনতার ওপর দখল খুব জরুরি হয়ে উঠলো। কে উচ্চ জাতি আর কে নিম্ন জাতি, সেটা যে যার জাতির মহিলাদের যৌনতার ওপর যত বেশি দখলদারি রাখতে পারে, সেই ভিত্তি তে নির্ধারণ হতে লাগলো। এভাবেই মহিলারা জাতি ব্যবস্থার ধারক হয়ে উঠলেন।
উমা চক্রবর্তী "স্ত্রী স্বভাব" আর "স্ত্রী ধর্ম " এই দুটি কনসেপ্ট এর মাধ্যমে বিষয়টি আরো বিস্তারিত করেন। স্ত্রী স্বভাব বলতে এটা বলা হত যে মহিলাদের সহজাত প্রবৃত্তি হলো মতিছন্ন, বুদ্ধিগত ভাবে নিকৃষ্ট। সেই জন্যেই বলা হলো যে এই স্ত্রী স্বভাব কে নিয়ন্ত্রণ করার জন্যে মহিলাদের উচিত স্ত্রী ধর্ম কে নিষ্ঠা সহকারে পালন করা। স্ত্রী ধর্ম মানে পতিব্রতা ধর্ম। উমা চক্রবর্তীর মতে ব্রাহ্মণবাদী পিতৃতন্ত্র সব থেকে নিপুণ উপায় টি হলো যে এই মহিলাদের শরীর এবং যৌনতার ওপরে নিয়ন্ত্রল কোনো জোর খাটিয়ে করা হয়নি বরং আদর্শ নারী মানে শুদ্ধ চরিত্রের সতী নারী, এই ভাবাদর্শ এত টাই গভীর ভাবে সমাজে ছড়িয়ে গেল যে মহিলারা নিজেরা বিশ্বাস করতে শুরু করলেন যে নারী ধর্ম সতী ধর্ম। এই ভাবেই প্রকারন্তরে, কোনো জোর না খাটিয়ে মহিলাদের সম্মতি সহকারে ব্রাহ্মণবাদী পিতৃতন্ত্র মহিলাদের যৌনতা এবং গর্ভের ওপর নিয়ন্ত্রণ বজায় রাখল।
ডাক্তার বাবা সাহেব আম্বেদকার বলেছিলেন যে, স্ত্রী হছে জাতির প্রবেশদ্বার। উমা চক্রবর্তী সেই চিন্তাধারা কে নিজের ব্রাহ্মণী পিত্রিস্বতা কনসেপ্ট এর মাধ্যমে আরো বিশদ করেছেন।
কিছু লেখার মধ্যে আছেঃ
এছাড়াও দিল্লি দাঙ্গা নিয়ে রচনা:
উমা চক্রবর্তীর সম্মানে ২০১১ সালে কুমকুম রায় সম্পাদিত একটি বই ("Insights and Interventions: Essays in Honour of Uma Chakravarti") প্রকাশিত হয়েছে।
সেভ্রে চুক্তি
সেভ্রেস চুক্তি (১০ আগস্ট ১৯২০) প্রথম বিশ্বযুদ্ধের পর উসমানীয় সাম্রাজ্য ও প্রথম বিশ্বযুদ্ধের মিত্রশক্তির মধ্যে শান্তি চুক্তি হিসেবে স্বাক্ষরিত হওয়ার কথা ছিল। কিন্তু এটি কখনো বাস্তবায়িত হয়নি। এর আগেই জার্মান সাম্রাজ্যের সাথে ভারসাইলিসের চুক্তি স্বাক্ষরিত হয় যাতে উসমানীয় বলয়ে জার্মান অর্থনৈতিক অধিকার ও উদ্যোগ খর্ব হয়। অন্যদিকে ফ্রান্স, ব্রিটেন ও ইটালি একই তারিকে “ত্রিপক্ষীয় চুক্তি” নামক একটি গোপন চুক্তিতে স্বাক্ষর করে। এই চুক্তি ব্রিটেনের তেল ও অর্থনৈতিক ছাড় নিশ্চিত করে এবং উসমানীয় সাম্রাজ্যে প্রাক্তন জার্মান উদ্যোগগুলোকে ত্রিপক্ষীয় কর্পোরেশনে পরিণত করে। ভারসাইলিসের চুক্তিতে জার্মান সাম্রাজ্যের উপর আরোপিত শর্তের চাইতে সেভ্রেস চুক্তির শর্তগুলো অধিক কঠোর ছিল। উন্মুক্ত আলোচনা প্যারিস শান্তি সম্মেলন থেকে শুরু করে পনের মাসের চেয়েও বেশি সময় ধরে চলে। লন্ডন সম্মেলনেও আলোচনা চলতে থাকে এবং ১৯২০ সালের এপ্রিলে সান রেমো সম্মেলনে প্রধান ব্যক্তিদের বৈঠকে তা নির্দিষ্ট আকার ধারণ করে। তবে ফ্রান্স, ইটালি ও গ্রেট ব্রিটেন ইতোমধ্যেই ১৯১৫ সাল থেকে উসমানীয় সাম্রাজ্যের বিভাজনের পরিকল্পনা করছিল। শক্তিগুলো তুর্কি জাতীয় আন্দোলনের ফলাফলের ব্যাপারে একমত হতে পারছিল না বলে দেরি হয়। তুরস্কের স্বাধীনতা যুদ্ধের ফলে সেভ্রেস চুক্তি পরিত্যক্ত হয় এবং স্বাক্ষর করা পক্ষগুলো ১৯২৩ সালে লুজানের চুক্তি দ্বারা তা প্রতিস্থাপন করে।
ফ্রান্সের সেভ্রেসের বিখ্যাত পোর্সেলিন কারখানার প্রদর্শন কক্ষে প্রতিনিধিরা চুক্তিতে স্বাক্ষর করেন।
উসমানীয় সাম্রাজ্যের পক্ষে চারজন এতে স্বাক্ষর করেন, রিজা তেভফিক, উজিরে আজম দামাত ফেরিদ পাশা, রাষ্ট্রদূত হাদি পাশা, এবং সুলতান ষষ্ঠ মুহাম্মদের অনুমোদনপ্রাপ্ত শিক্ষামন্ত্রী রশিদ হালিস।
গুরুত্বপূর্ণ অক্ষশক্তির মধ্যে যুক্তরাষ্ট্র এর বাইরে ছিল। ১৯১৮ সালে উসমানীয় সাম্রাজ্যের সাথে ব্রিস্ট লিটোভস্কে চুক্তির কারণে রাশিয়াও এর বাইরে ছিল। এর চুক্তির ফলে উজিরে আজম তালাত পাশার জেদের কারণে উসমানীয় সাম্রাজ্য ১৮৭৭-১৮৭৮ এর রুশ তুর্কি যুদ্ধের সময় হারানো ভূখন্ড ফিরে পায়। স্যার জর্জ ডিক্সন গ্রাহাম ব্রিটেনের পক্ষে, আলেক্সান্ডার মিলেরেন্ড ফ্রান্সের পক্ষে ও কাউন্ট লেলিও বনিন লনগারে ইটালির পক্ষে চুক্তিতে স্বাক্ষর করেন।
অক্ষশক্তির মধ্যে গ্রীস অঙ্কিত সীমানা মেনে নেয়নি। প্রথম আর্মেনিয়া প্রজাতন্ত্রের দূতদের প্রেসিডেন্ট আভেটিস আহারোনিয়ান চুক্তিতে স্বাক্ষর করেন।
প্রথম মুয়াবিয়া
প্রথম মুয়াবিয়া (}} ""; ৬০২ – ২৯ এপ্রিল বা ১ মে ৬৮০) (মূল নাম, মুয়াবিয়া ইবনে আবি সুফিয়ান) ছিলেন খিলাফতের উমাইয়া রাজবংশের প্রতিষ্ঠাতা। তিনি উমাইয়া গোত্রের দ্বিতীয় খলিফা। উসমান ইবনে আফফান এই গোত্র থেকে প্রথম খলিফা হন। মুয়াবিয়া পূর্ব রোমান সাম্রাজ্যের সাথে রাজনৈতিক বিষয়ে দক্ষ ছিলেন বলে মুহাম্মদ (সা.) তাকে সচিব নিযুক্ত করেন। আবু বকর ও উমর ইবনুল খাত্তাবের খিলাফতের সময় তিনি সিরিয়ায় মুসলিম পক্ষে বাইজেন্টাইন সাম্রাজ্যের বিরুদ্ধে লড়াই করেন।
সমুদ্রের দিক থেকে বাইজেন্টাইন আক্রমণ প্রতিহত করার জন্য তিনি লেভান্টে নৌবাহিনী গড়ে তোলেন। এই নৌবাহিনী এজিয়ান সাগর ও মারমারা সাগরে বাইজেন্টাইনদের মোকাবেলা করতে ব্যবহৃত হয়। খিলাফত সাইজিকাসহ বেশ কিছু অঞ্চল জয় করে এবং এখানে একটি নৌঘাঁটি স্থাপন করে।
ইমাম সুয়ুতি সহ অনেক ঐতিহাসিকের মতে, মুয়াবিয়া ও তার পিতা আবু সুফিয়ান মক্কা বিজয়ের বছর ইসলাম গ্রহণ করেন। ওয়াকেদি বলেন, হুদায়াবিয়ার সন্ধির পর তিনি ইসলাম গ্রহণ করেছিলেন। তবে বিষয়টি গোপন রেখেছিলেন। পরবর্তী সময়ে মক্কা বিজয়ের সময় প্রকাশ করেছিলেন। তবে তারিখুল ইসলামের (আরবি) ৪র্থ এ আছে, তিনি মক্কা বিজয়ের সময় ইসলাম গ্রহণ করেছিলেন। রাসুল (সা.) তাকে "নাজরানের" গভর্নর করেছিলেন।।
মুহাম্মদ এর সঙ্গে যুদ্ধে অংশগ্রহণ : ইসলাম গ্রহণের পর মুহাম্মদের সঙ্গে হুনাইন ও তায়েফের যুদ্ধে অংশ নেন। যুদ্ধ শেষে মুহাম্মদ তাকে গনিমতের মাল থেকে ১০০ উট ও ৪০ উকিয়া (আউন্স) রূপা দিয়েছিলেন।
মদিনায় হিজরত : ইসলাম গ্রহণের পর মুয়াবিয়া পরিবারের সঙ্গে মদিনায় হিজরত করেন। মুয়াবিয়া ও হুতাত ইবনে ইয়াজিদের মাঝে মুহাম্মদ (সা.) ভ্রাতৃত্ব করে দেন।
প্রথম ইয়াজিদ
ইয়াজিদ ইবনে মুয়াবিয়া ইবনে আবি সুফিয়ান (২০ জুলাই ৬৪৭ – ১৪ নভেম্বর ৬৮৩) সাধারণভাবে প্রথম ইয়াজিদ বলে পরিচিত, ছিলেন উমাইয়া খিলাফতের দ্বিতীয় খলিফা। উত্তরাধিকার সূত্রে খিলাফত লাভকারীদের মধ্যে তিনি সর্বপ্রথম খলিফা হন। তার পিতা প্রথম মুয়াবিয়া তাকে খলিফা নিযুক্ত করেন। তিনি ৬৮০ থেকে ৬৮৩ সাল পর্যন্ত তিন বছর শাসন করেন।
দৈনিক পূর্বকোণ
দৈনিক পূর্বকোণ বাংলাদেশের চট্টগ্রাম থেকে প্রকাশিত একটি আঞ্চলিক দৈনিক পত্রিকা। ১৯৮৬ সালের ১০ ফেব্রয়ারি পত্রিকাটি প্রথম প্রকাশিত হয়। সমৃদ্ধ চট্টগ্রাম গড়ার অঙ্গীকারে পত্রিকাটি প্রতিষ্ঠা করেন মোহাম্মদ ইউছুফ চৌধুরী। শুরু থেকে মুদ্রণ সংষ্করণ প্রকাশিত হয়ে আসছে তবে ২০১৫ সালে পত্রিকাটি অনলাইন সংস্করণেও যাত্রা শুরু করে।
ইউসুফ চৌধুরী পত্রিকাটি প্রথম প্রকাশ করেন এবং পরবর্তীতে ২০০৭ সালে তসলিমউদ্দিন চৌধুরী পত্রিকাটির সম্পাদকের দায়িত্ব গ্রহণ করেন। ২০১৭ সালের ১৫ই নভেম্বর তিনি মৃত্যুবরণ করার পর থেকে পত্রিকাটির সম্পাদকের দায়িত্বে আছেন রমিজউদ্দিন চৌধুরী। ১৯৯৪ সালে বাংলাদেশ প্রেস ইনস্টিটিউটের মূল্যায়নে দৈনিক পূর্বকোণকে সেরা দৈনিক হিসেবে উল্লেখ করা হয়েছিল।
তথ্য মন্ত্রণালযয়ের আওতাধীন বাংলাদেশ চলচ্চিত্র ও প্রকাশনা অধিদপ্তর কর্তৃক প্রকাশিত ৩০শে জুন ২০১৮ তারিখের হিসেব অনুযায়ী, ফাইন্যান্সিয়াল এক্সপ্রেসের প্রচলন সংখ্যা ৫৫,০০০ কপি যা চট্টগ্রাম থেকে প্রকাশিত জাতীয় দৈনিকসমূহের মধ্যে দ্বিতীয়।
দৈনিক পূর্বকোণের নিয়মিত আয়োজন সমূহের মধ্যে রয়েছে:
দৈনিক বীর চট্টগ্রাম মঞ্চ
বীর চট্টগ্রাম মঞ্চ বাংলাদেশের চট্টগ্রামাঞ্চল হতে প্রকশিত একটি দৈনিক পত্রিকা। এক যুগেরও অধিক কাল হতে এ পত্রিকাটির কাগুজে সংষ্করণ প্রকাশিত হয়ে আসলেও বিগত কয়েক বছর ধরে এর অনলাইন/ইন্টারনেট সংষ্করণও প্রকাশিত হচ্ছে নিয়মিত। এটি প্রথম প্রকাশ পায় ১৯৯৭ সালে। সৈয়দ ওমর ফারুক হলেন পত্রিকাটির প্রতিষ্ঠাতা এবং প্রধান সম্পাদক।
দৈনিক বীর চট্টগ্রাম মঞ্চ নিয়মিত আয়োজন সমূহের মধ্যে রয়েছে-
ইবনে জুবায়ের
ইবনে জুবায়ের (১ সেপ্টেম্বর ১১৪৫ –১২১৭; ) ছিলেন আল আন্দালুসের একজন ভূগোলবিদ, পর্যটক ও কবি। তার ভ্রমণকাহিনীতে তৃতীয় ক্রুসেডের কয়েকবছর পূর্বে ১১৮৩ থেকে ১১৮৫ সাল পর্যন্ত তার হজ্জ যাত্রার বর্ণনা রয়েছে। তার বর্ণনায় মিশর ও লেভান্টে সালাউদ্দিনের শাসনের বর্ণনা রয়েছে। মক্কা যাওয়ার সময় তাকে এসব স্থান অতিক্রম করতে হয়। উপরন্তু তার ফিরতি পথে তিনি খ্রিষ্টান সিসিলির মধ্য দিয়ে যান। এক শতাব্দী পূর্বে তা মুসলিমদের কাছ থেকে হাতছাড়া হয়। তিনি সেখানকার উন্নত মিশ্র সংস্কৃতি পর্যবেক্ষণ করেন।
দৈনিক সুপ্রভাত বাংলাদেশ
দৈনিক সুপ্রভাত বাংলাদেশ বাংলাদেশের চট্টগ্রামাঞ্চল হতে প্রকশিত একটি দৈনিক পত্রিকা। গত ১০ বছরেরও অধিক কাল হতে এ পত্রিকাটির কাগুজে সংষ্করণ প্রকাশিত হয়ে আসলেও বিগত কয়েক বছর ধরে এর অনলাইন / ইন্টারনেট সংষ্করণও প্রকাশিত হচ্ছে নিয়মিত। এটি প্রথম প্রকাশ পায় ২০০৩ সালে। রুশো মাহমুদ পত্রিকাটির প্রতিষ্ঠালগ্ন থেকে সম্পাদক হিসেবে দায়িত্ব পালন করছেন।
দৈনিক সুপ্রভাত বাংলাদেশের নিয়মিত আয়োজন সমূহের মধ্যে রয়েছে:
দ্বিতীয় মুয়াবিয়া
দ্বিতীয় মুয়াবিয়া (বা মুয়াবিয়া ইবনে ইয়াজিদ) () (28 মার্চ ৬৬১ – জানুয়ারি/ফেব্রুয়ারি ৬৮৪) ছিলেন তৃতীয় উমাইয়া খলিফা। তার পিতা প্রথম ইয়াজিদের মৃত্যুর পর তিনি ক্ষমতায় আসেন। তিনি চার মাসের মত ক্ষমতায় ছিলেন। তার ক্ষমতারোহণের সময় আবদুল্লাহ ইবনে জুবায়েরের খিলাফত দাবি ও হেজাজসহ অন্যান্য এলাকার নিয়ন্ত্রণের কারণে সাম্রাজ্যে বিশৃংখলা বিরাজ করছিল।
পটাসিয়াম সালফাইড
পটাসিয়াম সালফাইড একটি অজৈব যৌগ। এর রাসায়নিক সংকেত KS। বর্ণহীন এই যৌগটি সহজে সংগঠিত হয় না, কারণ এটি অতি সহজে পানির সাথে বিক্রিয়া করে পটাসিয়াম হাইড্রোসালফাইড (KSH) এবং পটাসিয়াম হাইড্রোক্সাইড (KOH) উৎপন্ন করে।
KSO এবং কার্বন (কোক) কে একসাথে উত্তপ্ত করলে পটাসিয়াম সালফাইড উৎপন্ন হয়:
পরীক্ষাগারে নির্জল অ্যামোনিয়া এর উপস্থিতিতে পটাসিয়াম এবং সালফার এর বিক্রিয়ায় বিশুদ্ধ পটাসিয়াম সালফাইড উৎপন্ন করা হয়।
আবদুল্লাহ ইবনুল জুবায়ের
আবদুল্লাহ ইবনুল জুবায়ের ( "‘Abdallāh ibn az-Zubayr"; 
৬২৪–৬৯২) ছিলেন একজন সাহাবি। তার বাবা ছিলেন সাহাবি জুবায়ের ইবনুল আওয়াম ও মা ছিলেন প্রথম খলিফা আবু বকরের কন্যা আসমা বিনতে আবি বকর। মুহাম্মদ (সা) এর স্ত্রী আয়েশা তার খালা ছিলেন। আবদুল্লাহ ইবনুল জুবায়ের ছিলেন হিজরতের পর মদিনায় জন্মগ্রহণকারী প্রথম মুসলিম। মুসলিম অভিজাতদের মধ্যে তিনি সবচেয়ে বিশিষ্ট প্রতিনিধি ছিলেন।
আবদুল্লাহ ইবনুল জুবায়ের উমাইয়া খিলাফতের বিরুদ্ধে একটি বিদ্রোহে নেতৃত্ব দেন। কিন্তু তিনি পরাজিত হন ও সেনাপতি হাজ্জাজ বিন ইউসুফের মক্কা অবরোধের পর তাকে মক্কায় তাকে হত্যা করা হয়।
আসমা বিনতে আবি বকর
আসমা বিনতে আবি বকর (‏) (আনুমানিক ৫৯৫ – ৬৯২ খ্রিষ্টাব্দ) ছিলেন মুহাম্মদ (সা) এর অন্যতম সাহাবি।
আসমা বিনতে আবি বকর ছিলেন প্রথম খলিফা আবু বকরের কন্যা। তার মার নাম কুতাইলা বিনতে আবদুল উজ্জা। তিনি আবদুল্লাহ ইবনে আবি বকরের আপন বোন। আয়েশা ও উম্মে কুলসুম বিনতে আবি বকর তার সৎ বোন এবং আবদুর রহমান ইবনে আবি বকর ও মুহাম্মদ ইবনে আবি বকর তার সৎ ভাই ছিলেন। কিনানা গোত্রের দিক থেকে উম্মে রুমান বিনে আমির নামে তার এক সৎ মা ও আল তুফায়েল ইবনে আল হারিস আল আজদি নামে এক সৎ ভাই ছিল। ঐতিহাসিক ইবনে কাসির এবং ইবনে আকাসির এর মতে আসমা, আয়শা রাঃ থেকে ১০ বছরের বড় ছিলেন।
আবদুল মালিক ইবনে মারওয়ান
আবদুল মালিক ইবনে মারওয়ান ( "‘Abd al-Malik ibn Marwān", ৬৪৬ – ৮ অক্টোবর ৭০৫) ছিলেন ৫ম উমাইয়া খলিফা। তিনি হেজাজের মদিনায় জন্মগ্রহণ করেন। আবদুল মালিক সুশিক্ষিত ছিলেন এবং তার শাসনামলে বেশ কিছু রাজনৈতিক সমস্যার পরও তিনি শাসক হিসেবে সফল ছিলেন। ১৪ শতকের মুসলিম ইতিহাসবিদ ইবনে খালদুন বলেন যে: "আবদুল মালিক ইবনে মারওয়ান হলেন অন্যতম মহান আরব ও মুসলিম খলিফা। রাষ্ট্রীয় কাজে তিনি বিশ্বাসীদের নেতা উমর ইবনুল খাত্তাবের পদাঙ্ক অনুসরণ করেন"।
তার শাসনামলে সব গুরুত্বপূর্ণ নথিপত্র আরবিতে অনুবাদ করা হয় এবং প্রথমবারের মত মুসলিম বিশ্বে বিশেষ মুদ্রা চালু করা হয়। এর ফলে বাইজেন্টাইন সাম্রাজ্যের সাথে মুসলিমদের যুদ্ধ বেধে যায়। বাইজেন্টাইনরা ৬৯২ সালে সেবাস্টোপলিসের যুদ্ধে পরাজিত হয়। এরপর ইসলামি মুদ্রা মুসলিম বিশ্বের একমাত্র মুদ্রা হিসেবে গণ্য করা হয়। এসময় কৃষি ও ব্যবসার ক্ষেত্রে আরো বেশ কিছু সংস্কার কাজ সম্পন্ন হয়। আবদুল মালিক মুসলিম শাসন সংহত ও বিস্তৃত করেন, আরবিকে সরকারি ভাষা করেন ও নিয়মিত ডাক ব্যবস্থা প্রণয়ন করেন।
রাঘব বন্দ্যোপাধ্যায়
রাঘব বন্দ্যোপাধ্যায় (জন্ম নভেম্বর ১৪, ১৯৪৮) একজন ভারতীয় বাঙালী লেখক।
নীলমণি ফুকন (জ্যেষ্ঠ)
নীলমণি ফুকন () অসমের একজন বিখ্যাত সাহিত্যিক, রাজনীতিবিদ, সুবক্তা, কবি, কথা সাহিত্যিক, সম্পাদক ও ব্যবসায়িক। তাঁর রচিত কবিতাসমূহে রহস্য সন্ধানী ভাবের পরিচয় ঘটার সাথে মানব প্রেম ও সৌন্দর্য অনুভুতির প্রকাশ দেখা যায়। তাঁর প্রায় ভাগ কবিতাই ছিল সনেট । 
১৮৮০ সনের ২২জুন অসমের ডিব্রুগড় জেলায় নীলমণি ফুকনের জন্ম হয়। তাঁর পিতার নাম লম্বোদর ফুকন ও মাতার নাম চন্দ্রাবলী। 
নীলমণি ফুকন গুয়াহাটির কটন কলেজ থেকে শিক্ষা গ্রহন করেন। ১৯০৭ সনে কোচবিহারের ভিক্টোরিয়া কলেজ থেকে বি.এ ডিগ্রী লাভ করেন। তিনি আইনের অধ্যয়ন করার সিদ্ধান্ত নিয়েছিলেন যদিও অসমাপ্ত অবস্থায় ছেড়ে দেন। 
১৯১১-২৫ সন পর্যন্ত ডিব্রুগড়ের জর্জ ইন্সটিটিউড এর প্রধান শিক্ষক রুপে কার্যনির্বাহ করেন। 
১৯৭৮ সনে নীলমণি ফুকনের মৃত্যু হয়।
পটাসিয়াম সালফেট
পটাসিয়াম সালফেট KSO একটি অদাহ্য সাদা স্ফটিকের লবণ, যা জলে দ্রবণীয়। পটাসিয়াম এবং সালফার উভয় প্রদান করায়, ইহা সাধারণত সার হিসেবে ব্যবহার করা হয়।
প্রায় চতুর্দশ শতাব্দীর আগ থেকে পটাসিয়াম সালফেট পরিচিত যৈাগ। এটা Glauber Boyle এবং Tachenius দ্বারা আবিষ্কৃত হয়। সপ্তদশ শতকে এটাকে arcanuni বা sal duplicatum নামে নামকরণ করা হয়। ঔষধ রসায়নবিদ ক্রিস্টোফার গ্ল্যাসার এর নামানুসারে এটা vitriolic tartar এবং Glaser's saltsal অথবা polychrestum Glaseri নামেও পরিচিত ছিল।
পটাসিয়াম সালফেটের খনিজ ফর্ম আরকেনাইট তুলনামূলকভাবে বিরল। পটাসিয়াম সালফেট প্রাকৃতিকভাবে খনিজ লবণ হিসেবে প্রচুর পাওয়া যায়।
খনিজ পদার্থসমুহ হল:কিছু খনিজ যেমন কাইনাইট থেকে পটাসিয়াম সালফেট বিভক্ত করা যায় কারণ এর সংশ্লিষ্ট লবণ জলে কম দ্রবণীয়।
Kieserite (MgSO·HO) কে পটাসিয়াম ক্লোরাইড এর দ্রবনের সঙ্গে মিলিত করে পটাসিয়াম সালফেট উতৎপাদন করা হয়।
পটাসিয়াম সালফেটের উতৎপাদন প্রক্রিয়া সোডিয়াম সালফেটের উতৎপাদন জন্য প্রক্রিয়ার অনুরূপ।
Leblanc প্রক্রিয়া অনুযায়ী সালফিউরিক অ্যাসিডের সঙ্গে পটাসিয়াম ক্লোরাইডের বিক্রিয়া দ্বারা পটাসিয়াম সালফেট সংশ্লেষিত করা যায়। নিম্নলিখিত বিক্রিয়া অনুযায়ী পটাসিয়াম সালফেট উতৎপাদিত হয়:
নির্জল স্ফটিক একটি দ্বি ছয় পার্শ্বিক পিরামিড গঠন করে, কিন্তু রম্বস আকারেও শ্রেণীবদ্ধ হয়। তারা খুব কঠিন, স্বচ্ছ এবং একটি তিক্ত, নোনতা স্বাদ আছে। এই লবণ জলে দ্রবণীয়, কিন্তু পটাসিয়াম হাইড্রক্সাইড দ্রবণ অথবা পরম ইথানলের মধ্যে অদ্রবণীয়।
পটাসিয়াম সালফেট প্রধানত একটি সার হিসাবে ব্যবহৃত হয়। KSO এর মধ্যে ক্লোরাইড থাকে না যা ফসলের ক্ষেত্রে ক্ষতিকারক হতে পারে। তামাক, কিছু ফল এবং সবজির ক্ষেত্রে পটাসিয়াম সালফেট খুবই উপকারি। যেসব ফসল কম সংবেদনশীল তাদের অনুকূল বৃদ্ধির জন্য পটাসিয়াম সালফেটের প্রয়োজন হতে পারে।
এছাড়াও অশোধিত লবণ গ্লাস উৎপাদনে মাঝে মাঝে ব্যবহার করা হয়। পটাসিয়াম সালফেটের এছাড়া একটি ফ্ল্যাশ রিডিউসার হিসাবে ব্যবহৃত হয়।
সাধারনত পটাসিয়াম সালফেটের (KHSO) সাথে সমপরিমান সালফিউরিক অ্যাসিড মিশ্রিত করে পটাসিয়াম হাইড্রোজেন সালফেট বা বাইসালফেট তৈরী করা হয়।
নীলিম কুমার
নীলিম কুমার (; ) অসমের একজন কবি ও ঔপণ্যাসিক। আধুনিক অসমীয়া কবিতার জগতে তিনি অত্যন্ত জনপ্রিয় কবি। তাঁর প্রকৃত নাম হেমেন কুমার শর্মা। ১৯৬২ সালে বরপেটার পাঠশালায় তিনি জন্মগ্রহন করেন। পাঠশালায় তাঁর শৈশব জীবন অতিবাহিত হয়। তিনি কর্মসূত্রে একজন সরকারি চিকিৎসক। ১৯৮৪ সালে তাঁর কবি জীবন আরম্ভ হয়। ১৯৯১ সালে তিনি পুষ্পাঞ্জলির (রিজু) সহিত বিবাহ করেন। তাঁদের ২টি কন্যা সন্তান ফুটুকী ও মিসিকি।
১৯৮৫ সালে নীলিম কুমারের প্রথম কবিতা প্রকাশিত হয়। ১৯৯৪ সালে প্রকাশিত অপ্রজনন কবিতার মাধ্যমে তিনি চর্চায় আসেন। বর্তমান পর্যন্ত তিনি ১৮টি পুস্তক রচনা করেছেন। তাছাড়াও তিনি ২টি উপন্যাস রচনা করেছেন। তিনি রচনার মাধ্যমে অসম তথা ভারতে সুনাম অর্জন করেছেন ও তিনি উদয় ভারতী রাষ্ট্রীয় পুরষ্কার প্রাপ্ত করেছেন। ফার্সি,ইংরেজি, নেপালি, হিন্দি, বাংলা, উড়িয়া, মারাঠি, গুজরাটি, কন্নড়, ও পাঞ্জাবি ইত্যাদি বিভিন্ন ভাষায় তাঁর রচিত কবিতা অনুবাদিত হয়েছে।
২০০৫ সালে তিনি ব্রহ্মপুত্রের পারে কবি সন্মিলন অনুষ্ঠিত করে ৮০জন কবিকে কবিতা লেখার শিক্ষা প্রদান করেন। ২০০৬ সালে তিনি অসমে কবিতা বিদ্যালয় স্থাপন করার প্রস্তাব দেন। তাঁর জনপ্রিয় কবিতা "ধুনিয়া তিরোরাবোর"-এর আধারে ২০১১ সালে একই নামে একটি অসমীয়া চলচ্চিত্র নির্মাণ করা হয়।
নকশবন্দি তরিকা
নকশবন্দি ( "naqshbandī"; also written "an-Naqshbandiyyah, Nakşibendi, Naksibendi, Naksbandi") হল সুন্নি ইসলামের অন্তর্গত একটি সুফি তরিকা। সুফি তরিকাগুলোর মধ্যে শুধুমাত্র এটিই নিজেদের ধারা পেছনের দিকে আবু বকরের মাধ্যমে মুহাম্মদ (সা) এর সাথে সম্পর্কিত করে। কিছু নকশবন্দি ধারা অবশ্য নিজেদেরকে চতুর্থ খলিফা আলির মাধ্যমে মুহাম্মদ (সা) এর সাথে সম্পর্কিত করে।
ইউএস-বাংলা এয়ারলাইন্স
ইউএস-বাংলা এয়ারলাইন্স বাংলাদেশের একটি বেসরকারি বিমান সংস্থা।
বিমান সংস্থাটি ২০১৪ সালের ১৭ জুলাই সর্ব প্রথম দুইটি উড়োজাহাজ দিয়ে অভ্যন্তরীণ ফ্লাইট পরিচালনার মাধ্যমে তাদের কার্যক্রম শুরু করে। এটি মার্কিন যুক্তরাষ্ট্র এবং বাংলাদেশের যৌথ উদ্যোগে প্রতিষ্ঠিত ইউএস-বাংলা গ্রুপের একটি সহায়ক প্রতিষ্ঠান।
প্রাথমিক ভাবে বিমান সংস্থাটির বিমানগুলো দুইটি অভ্যন্তরীণ গন্তব্যে যাতায়াত শুরু করে, ঢাকা থেকে চট্টগ্রাম এবং যশোর। পরবর্তীতে আগস্ট মাস থেকে তারা ঢাকা থেকে কক্সবাজার যাতায়াত চালু করে। অক্টোবর ২০১৪ থেকে ইউএস-বাংলা এয়ারলাইন্স সৈয়দপুর যাতায়াত শুরু করে। . অতএব সেপ্টেম্বর ২০১৪ পযন্ত ইউএস-বাংলা এয়ারলাইন্স নিন্মোক্ত গন্তব্যে নিয়মিত ফ্লাইট চালনা করছে।
ইউএস-বাংলা এয়ারলাইন্স যশোর থেকে খুলনার যাত্রীদের জন্য আধুনিক ৪২আসনের সংযোগ বাস সার্ভিসের ব্যবস্থা রেখেছে । এই বাস-এ ওয়াইফাই সুবিধা রয়েছে।
আগস্ট ২০১৮ সালের মার্চ পর্যন্ত ইউএস-বাংলা এয়ারলাইন্স নিম্নোক্ত বিমানসমূহ দিয়ে ফ্লাইট পরিচালনা করছে:
সেপ্টেম্বর ২০১৪ পযন্ত ইউএস-বাংলা এয়ারলাইন্স এর উড়জাহাজ গুলোর গড় বয়স ১৩.৭ বছর।
সর্বপ্রাণবাদ
সর্বপ্রাণবাদ (ইংরেজি: Animism) (ল্যাটিন ভাষা "animus, -i" "আত্মা, জীবন" থেকে) হচ্ছে মানব-বিহীন সত্ত্বাগুলোতে (প্রাণীসমূহ, উদ্ভিদসমূহ এবং প্রাণহীন বস্তুসমূহ বা ইন্দ্রিয়গোচর বস্তুসমূহে) আধ্যাত্মিক নির্যাস বিরাজিত থাকা। অন্য অর্থে, প্রকৃতির সব কিছুকেই সপ্রাণ মনে করা, সব ক্রিয়াকলাপের পেছনে প্রাণের অস্তিত্বকে অনুভব করাই হলও সর্বপ্রাণবাদ।
সর্বপ্রাণবাদ শব্দটি দ্বারা ধর্মের নৃবিজ্ঞানে কিছু আদিবাসী গোত্রভিত্তিক জনগনের বিশ্বাস প্রক্রিয়াকে, বিশেষভাবে সংগঠিত ধর্মের আগের বিশ্বাস প্রক্রিয়াকে, বোঝানো হয়। যদিও প্রতিটি সংস্কৃতির আছে তাদের নিজস্ব পুরাণ এবং রীতিনীতি, "আধ্যাত্মিক" বা "অতিপ্রাকৃতিক" দিক থেকে আদিবাসী জনগণের ভিত্তিগত সুত্র ধরে "সর্বপ্রাণবাদ"কে সবচেয়ে সাধারণ হিসেবে বর্ণনা করা হয়।
এটি অ্যানিমিজম একটি দার্শনিক, ধর্মীয় বা আধ্যাত্মিক ধারনা যে আত্মা শুধুমাত্র মানুষের মধ্যেই নয় বরং সমস্ত বন্য প্রাণী, উদ্ভিদ, শিলা, প্রাকৃতিক ঘটনা (বিদ্যুৎ, বৃষ্টিপাত ইত্যাদি)। কখনও কখনও আত্মার অস্তিত্বের শব্দগুলি শব্দ, নাম, উত্থান, রূপক ইত্যাদি বলা হয়। সর্বজনীনতার দর্শন প্রধানত উপজাতীয় সমাজগুলিতে পাওয়া যায়, তবে এটি শিন্টো এবং হিন্দুদের কিছু সম্প্রদায়ের মধ্যে পাওয়া যায়।
বিরিঞ্চি কুমার বরুয়া
বিরিঞ্চি কুমার বরুয়া (; ) অসমের একজন শিক্ষাবিদ, লেখক, ইতিহাসবিদ, ভাষাবিদ ও লোক-সংস্কৃতির গবেষক। অসমের লোক-সংস্কৃতি রক্ষার ক্ষেত্রে তিনি আজীবন অশেষ চেষ্টা করেছেন। তিনি গুয়াহাটি বিশ্ববিদ্যালয়ের উন্নতির জন্য জীবনের বেশি সময় অতিবাহিত করেছেন। তিনি সামাজিক-সাংস্কৃতিক অনুষ্ঠান Assam Academy for Cultural Relations-র প্রতিষ্ঠাপক ছিলেন যার মূল উদ্দেশ্য ছিল অসম ও উত্তর-পূর্বাঞ্চলের বিভিন্ন ভাষা ও জাতীর সমন্বয় রক্ষা করা। 
১৯০৮ সনের ১৬ অক্টোবর তারিখে নগাঁও জেলার পুরণিগুদাম নামক স্থানে বিরিঞ্চি কুমার বরুয়ার জন্ম হয়। তাঁর পিতার নাম বিজয় কুমার বরুয়া। 
১৯২৮ সনে নগাঁও সরকারি বিদ্যালয় থেকে মেট্রিক পরীক্ষায় উর্ত্তীর্ণ হয়ে উচ্চ শিক্ষার জন্য কলকাতায় রওনা হন। ১৯৩২ সনে কলকাতার প্রেসিডেন্সি বিশ্ববিদ্যালয়ে অধ্যয়ন করেন। ১৯৩৪ সনে তিনি কলকাতার প্রেসিডেন্সি কলেজ থেকে পালি ভাষায় এম.এ ডিগ্রী লাভ করেন। ১৯৪৫ সনে তিনি উচ্চ শিক্ষার জন্য লণ্ডন যাত্রা করেন। ১৯৪৮ সনে তিনি লন্ডনে অসমের লোক-সংস্কৃতির ইতিহাস বিষয়ে গবেষনা করে ডক্টরেট ডিগ্রী লাভ করেন। পরবর্তী সময়ে তিনি তাঁর গবেষনা "A Cultural History of Assam নামে প্রকাশ করা হয়। 
১৯৩৮ সনে তিনি কলকাতা বিশ্ববিদ্যালয়ের অসমীয়া বিভাগে কিছুদিন শিক্ষকতা করেন ও সেই সময়ে বিদ্যালয়ের পাঠ্যপুস্তকের জন্য তিনি কয়েকটি বই রচনা করেন। তারপর তিনি অসমে ফিরে আসেন ও গুয়াহাটির কটন কলেজে অধ্যাপক রুপে যোগদান করেন। ১৯৪৮ সনে তিনি অসমে বিশ্ববিদ্যালয় স্থাপন করার চেষ্টা করেন। এই চেষ্টাকে সফল করার জন্য গোপীনাথ বরদলৈকে সম্পাদক ও বিরিঞ্চি কুমার বরুয়াকে সহ-সম্পাদক হিসেবে নির্বাচিত করে একটি কমিটি গঠন করা হয়। তাঁদের আশেষ প্রচেষ্টার ফলে ১৯৪৮ সনে অসমে গুয়াহাটি বিশ্ববিদ্যালয় প্রতিষ্ঠিত করা হয় ও নতুন করে প্রতিষ্ঠিত হওয়া অসমীয়া বিভাগে তিনি রিডার হিসেবে যোগদান করেন। পরবর্তী সময়ে তিনি গুয়াহাটি বিশ্ববিদ্যালয় অসমীয়া বিভাগের প্রধান অধ্যাপক কলাগুরু রুপে অবসর গ্রহণ করেন।
১. জীবনর বাটত (বীণা বরুয়া ছদ্ম নামে)
২. সেউজী পাতর কাহিনী (রাস্না বরুয়া ছদ্ম নামে)
৩. জাতকর মালা
৪. অসমর লোক-সংস্কৃতি
৫. অসমীয়া কথা সাহিত্য
ইয়েস স্কটল্যান্ড
ইয়েস স্কটল্যান্ড () হচ্ছে একটি সংস্থা যা সেই সকল দল, প্রতিষ্ঠান ও স্বতন্ত্র প্রচারকদের হয়ে প্রচার কার্যক্রম পরিচালনা করছে যারা ২০১৪ স্বাধীনতার জন্য স্কটল্যান্ডের গণভোটে হ্যাঁ ভোট দেয়ার জন্য প্রচার চালাচ্ছে। এটি ২০১২ সালের ২৫ মে-তে এডিনবরাতে কার্যক্রম শুরু করে। . স্কটল্যান্ডের স্বাধীনতার পক্ষে প্রচার অভিজানে এর মূল বিরোধী হচ্ছে "বেটার টুগেদার" () বা "একসাথেই ভালো"। ইয়েস স্কটল্যান্ড-কে বলা হচ্ছে “এযাবৎ কালের স্কটল্যান্ডের তৃণমূল পর্যায়ে পর্যন্ত সর্ববৃহৎ রাজনৈতিক প্রচার অভিজান”।
লক্ষ্মীনারায়ণ মন্দির, ব্রাডফোর্ড, যুক্তরাজ্য
ব্রাডফোর্ডের লক্ষ্মীনারায়ণ মন্দির উত্তর ইংল্যান্ডের সব থেকে বড় হিন্দু মন্দির। এই মন্দিরটির ডিজাইন করেন একজন স্থানীয় স্থাপত্যবিদ এবং একটি স্থানীয় প্রতিষ্ঠান মন্দিরটি নির্মাণ করে। মন্দিরটি ইয়র্কশায়ার স্টোনের দিকে মুখ করে নির্মিত। মন্দিরটি এমন ভাবে ডিজাইন করা যেখানে বোঝানোর চেষ্টা করা হয়েছে হিন্দু সম্প্রদায় ইয়র্কশায়ারের সমকালীন সমাজের অবিচ্ছেদ্য অংশ। মন্দিরে হিন্দু সম্প্রদায়ের প্রায় সকল দেব-দেবীর উপাসনা করা হয়। তবে শ্রী লক্ষ্মীনারায়ণ এখানকার প্রধান উপাস্য।
২০০৭ সালের ২৪ মে তারিখে ইংল্যান্ডের রাণী দ্বিতীয় এলিজাবেথ এবং রাজপুত্র ফিলিপ মন্দিরের উদ্বোধনী অনুষ্ঠানে উপস্থিত ছিলেন।
কে.আর.এস.-ওয়ান
লরেন্স কৃষ্ণ পার্কার (জন্মঃ আগস্ট ২০,১ ৯৬৫) কে.আর.এস.-ওয়ান নামেই বেশি পরিচিত। তিনি একজন বিখ্যাত মার্কিন র‍্যাপার। তিনি বিখ্যাত সঙ্গীত দল Boogie Down Productions এর একজন সদস্য। ১৯৮০ সালে আরেকজন বিখ্যাত ডিজে DJ Scott La Rockin এর সাথে মিলে এই দলটি গঠন করেন। ১৯৯৩ সাল থেকে কে.আর.এস.-ওয়ান নিজের নামে এ্যালবাম বের করা শুরু করেন। তিনি রাজনৈতিক সচেতন সঙ্গীতশিল্পী এবং Stop the Violence Movement নামে আন্দোলনের সাথে যুক্ত দীর্ঘদিন ধরে। তিনি তাঁর বিভিন্ন গানে নানা রাজনৈতিক বিষয়বস্তু এনে আলোচিত হয়েছেন। 
কে.আর.এস.-ওয়ান ১৯৬৫ সালে নিউইয়র্কে জন্মগ্রহণ করেন। তাঁর নাম ছিল লরেন্স পার্কার। ১৪ বছর বয়সে তিনি ঘর ছাড়েন। এরপর তিনি হরেকৃষ্ণ আন্দোলনের সাথে যুক্ত হয়ে পড়েন এবং ইস্কনের প্রতি অনুরক্ত হয়ে পড়েন।
ব্যক্তিগত ভাবে তিনি একজন নিরামিষাশী ভোজনের সমর্থক। 
KRS- One এর অর্থ Knowledge Reigns Supreme Over Nearly Everyone। KRS অংশটুকু কৃষ্ণ (KRISHNA) নামের থেকে গ্রহণ করেছেন। আর ওয়ান অংশ টুকু graffiti সংস্কৃতি থেকে এনেছেন যেখানে শিল্পী তাঁর শেষে ওয়ান যোগ করে দেন।
তাঁর একক এ্যালবাম গুলো হল 
Return of the Boom Bap 1993
KRS-One 1995
I Got Next 1997
The Sneak Attack 2001
Spiritual Minded 2002
The Mix Tape 2002
Kristyles 2003
Keep Right 2004
Life 2006
Adventures in Emceein 2008
Maximum Strength 2008
Back to the L.A.B. (Lyrical Ass Beating) 2010
স্পন্দন পরাগায়ন
স্পন্দন পরাগায়ন (: Sonication বা buzz pollination) হচ্ছে কিছু মৌমাছির দ্বারা পরাগ ছড়ানোর উদ্দেশ্যে ব্যবহৃত কৌশল যা ফুলের পরাগ উৎপাদনকারী অঙ্গ Stamen-এ অল্প বা বেশি ধারণ করে এবং এই প্রক্রিয়া উক্ত উদ্ভিদসমূহে পরাগায়নকে অধিক কার্যকর করে।
টমেটো আর বেগুনের ক্ষেত্রে ভ্রমরই সবচে ভালো পরাগায়ন করতে পারে। নিম্নমুখী ফুলের শরীর নিচে থেকে পা দিয়ে আঁকড়ে ধরে ভ্রমর। এরপর তার উড্ডয়ন পেশী বা ফ্লাইট মাসল্‌-কে খুব দ্রুত গতিতে ল্যাবরেটরি টিউনিং ফর্কের মতো কাঁপাতে থাকে। দেখে মনে হয়, এই বুঝি উড়লো ভ্রমর। আদতে এই কাঁপুনিতে পরাগরেণুগুলি ঝুরঝুর করে খসে পড়ে তার দেহে, যেগুলোর কিছু জমা হয় তাদের পায়ের রোমশ থলি সিটি (Setae)তে এবং কিছু পরাগ লেগে যায় গর্ভমুণ্ডের ওপরে। এতে সুষ্ঠু পরাগায়ন হয়, টমেটো বেগুনের ফলন বাড়ে। এ ধরনের পরাগায়নকে উদ্ভিদবিদ্যার ভাষায় বলা হয় স্পন্দন পরাগায়ন বা Buzz pollination.নিচের উদ্ভিদসমূহে পরাগায়ন ঘটাতে স্পন্দন পরাগায়ন অধিক কার্যকর।:
দেশি কালো ভ্রমর
দেশি কালো ভ্রমর (ইংরেজি: Indian Bhanvra বা violet carpenter bee বা "Xylocopa violacea") হচ্ছে সাধারণ কার্পেন্টার মৌমাছির একটি ইউরোপীয় প্রজাতি এবং ইউরোপের বৃহত্তম মৌমাছিগুলোর একটি। "Xylocopa", গণের অধিকাংশ প্রজাতিগুলোর মতোই এরা মরা কাঠে বাসা বাঁধে।
দেশি কালো ভ্রমর দেখতে খুবই সুন্দর যার ডানাগুলো ঘণ ময়ূরী নীল, আমরা প্রায়শ যার উপমা দিয়ে থাকি ভ্রমর কালো চোখের সাথে। এসব ভ্রমর-পুরুষ এলাকার রক্ষনাবেক্ষন করে, আস্তানার আশেপাশে কোনো প্রাণিকে দেখলেই তাকে প্রহরায় রাখতে চায়। মুখের ওপর, দেহের চারদিকে সশব্দে উড়তে থাকে, এমন কি গায়েও বসতে পারে, কিন্তু হুল ফোটায় না। ছেলেদের অবশ্য হুল থাকে না, হুল থাকে মেয়ে-ভ্রমরের। কিন্তু ভ্রমরীও বাসাবাড়ি আর মধু-পরাগ আহরণ নিয়ে এতো ব্যস্ত থাকে যে কারো প্রতি দৃকপাত করার সময় তাদের থাকে না। তবে বেশি উত্ত্যক্ত করলে হুল তো ফোটাতেই পারে, কিন্তু তার নজীর মৌমাছির চেয়ে অনেক কম।
দেশি কালো ভ্রমর লালন করা মৌমাছি পালার মতো অতোটা সহজ নয়। ভ্রমর বাস করে নরম কাঠের ভেতরে, যার বেশিরভাগ মরা কাঠ কিন্তু পচা কাঠ নয়। আমাদের দেশে জাম, কণকচূড়া, শালগজারি গাছে ভ্রমরের বাসা দেখা যায়। মেটিং-এর পরে ডিম পাড়ার সময় হলে মেয়ে-ভ্রমর গাছের গায়ে গর্ত করে এক-দেড় ইঞ্চি ভেতরে ঢোকে তারপর বাঁয়ে ডানে কাঠের আঁশ বরাবর কয়েকটি প্রকোষ্ঠ তৈরি করে যেগুলো বেড়া দেয় পাতলা কাঠের টুকরো দিয়ে। এর ভেতরে পরাগরেণু আর একটু মধু রেখে ডিম পাড়ে, তারপর বন্ধ করে দেয় সেগুলো। বাচ্চারা বড় হলে বেরিয়ে আসে গ্রীষ্মের শেষে। অনেক ক্ষেত্রে ভ্রমরীর মেয়ে আর বোনও একই নিবাসে থেকে যায়, কিন্তু পরিবারের সদস্য সংখ্যা নগন্যই থাকে। এরা স্বতন্ত্র, যুথবদ্ধ সামাজিক নয়, কিন্তু মানুষের সমাজের জন্য অপূরণীয় কাজ করে। এরা স্পন্দন-পরাগায়নের মাধ্যমে ফুলের বংশবিস্তারে সহায়তা করে।
দ্য পলিনেটর পাথওয়ে
দ্য পলিনেটর পাথওয়ে (ইংরেজি: The Pollinator Pathway) হচ্ছে ওয়াশিংটনের সিয়াটলের কলম্বিয়া সড়কের দুধারে অবস্থিত এক মাইল দীর্ঘ ও ১২ ফুট প্রশস্ত পরাগায়ন-বান্ধব বাগান। কালো ভ্রমর ও ডোরাকাটা ভ্রমর রক্ষার উদ্দেশ্যে আমেরিকার একজন শিল্পী ও প্রকৃতিবিদ সারাহ বার্গম্যান এটির কাজ শুরু করেছেন ২০০৮ সাল থেকে।এখানে ঘাসের পরিবর্তে প্রাধান্য পেয়েছে মৌমাছি ও ভ্রমরের উপযোগী পরাগ ও মধুসমৃদ্ধ গাছ। এদের সুস্থভাবে বেঁচে থাকার ওপরে নির্ভর করে এতদঞ্চলের এক তৃতীয়াংশ খাদ্য সরবরাহ। এই দীর্ঘ করিডোর বাগানের জন্যে বিশ্ববিদ্যালয়ের ছাত্র-ছাত্রী এবং স্বেচ্ছাসেবকরা অবিরাম কাজ করে যাচ্ছেন, কাজ করছেন বেশ কিছু পতঙ্গবিদ। সিয়াটল বিশ্ববিদ্যালয় এবং ওয়াশিংটন বিশ্ববিদ্যালয়ের ক্লাসরুমের সঙ্গেও এই বাগানকে সম্পৃক্ত করা হয়েছে।
বিভিন্ন কারণে কালো ভ্রমর ও ডোরাকাটা ভ্রমরের সংখ্যা দিনদিন লোপ পেয়ে যাচ্ছে। পরিবেশ দূষণ, বসতবাটি নির্মাণের জায়গার অভাব, কীটনাশকের ব্যবহার এর প্রধান কারণ। ভবিষ্যতে অনাহূত বায়ো-ইন্সেক্টিসাইড সন্নিবেশিত ফুলের বিষাক্ত পরাগও ভ্রমরের বেঁচে থাকার জন্যে হুমকি স্বরূপ দেখা দিতে পারে।
বন টেপারি
বন টেপারি () (বৈজ্ঞানিক নাম: "Physalis minima") হচ্ছে সোলানাসি পরিবারের একটি উদ্ভিদ প্রজাতি। এটি প্যানট্রপিক্যাল বাৎসরিক আগাছা, যা পরিপুষ্টতার সময় ২০-৫০ সেমি উঁচু হয়। বনটেপারির ভেতর একটিমাত্র ফল হয়, পাকলে লাল হয়, ভেতরে অনেকগুলি ছোট বীজ থাকে। চীনদেশে সালাদে ব্যবহার করা হয়, খেতে সুস্বাদু, টকটক। এর ফলের চারদিকে কাগজমতো আবরণ থাকে যা পাকলে বাদামি বর্ণের হয়। ফল পাকার পর ফলটি মাটিতে ঝরে পড়ে। আকৃতিগত সাদৃশ্যের কারণে এর আরেক নাম চায়নিজ ল্যান্টার্ন। এর ভেষজ গুণ আছে।
জাহাজ ঘণ্টা
জাহাজ ঘণ্টা একটি জাহাজের উপরের সময় নির্দেশ করতে এবং নাবিকদের দায়িত্ব বণ্টন ও নিয়ন্ত্রণ করতে ব্যবহৃত হয়। ঘণ্টাটি সাধারণত পিতল বা ব্রোঞ্জ দিয়ে তৈরি হয় এবং সাধারণত এতে জাহাজের নামাঙ্কিত করা থাকে।
দাঁতরাঙা
দাঁতরাঙা ("Indian Rhododendron" - ?) এক ধরনের গুল্মজাতীয় গাছ; এর অন্যান্য আরো কিছু নাম রয়েছে: ফুটকি, লুটকি, ফুটুল, বনতেজপাতা ইত্যাদি। এটি বাংলাদেশে আগাছা / অপ্রয়োজনীয় গাছ হিসেবেই বেশি পরিচিত; যদিও বর্তমানে এর কিছু ঔষধি গুণাগুণ প্রকাশিত হয়েছে। এটি প্রধাণত পাহাড়ি বা উচুঁ এলাকায় বেশি জন্মে থাকে; বাংলাদেশ ছাড়াও এটি ভারতের বিভিন্ন অঞ্চল এবং দক্ষিণ-পূর্ব এশিয়ার মালয়েশিয়া ও ইন্দোনেশিয়ার দেখা যায়।
এই গাছে ছোট আকৃতির ফল জন্মে যা খেলে দাঁতের বর্ণ লাল হয়ে যায়, এবং এই কারণেই এই গাছটির নাম 'দাঁতরাঙা' হয়েছে। আবার, এর পাতা দেখতে তেজপাতার ন্যায় হওয়ায় একে অনেকে 'বনতেজপাতা' বলে থাকে।
এই গাছটির উচ্চতা ১ মিটার পর্যন্ত হয়ে থাকলেও কখনো কখনো ৩ মিটার উচ্চতার গাছও চোখে পড়ে। তেজপাতার ন্যায় দেখতে এর পাতার দৈর্ঘ্য ৪ হতে ১১ সেন্টিমিটার; প্রস্থে ১.৩ সেন্টিমিটার যাতে ৫ হতে ৭ টি শিরা থাকে। এদের ফুল উজ্জ্বল বেগুনি বর্ণের এবং ফল সবুজ।
লোক চিকিৎসায় এটি ব্যবহার হতে দেখা যায়। এটি কৌষ্ঠ্যকাঠিন্য রোগে ব্যবহৃত হয়। দাঁতরাঙার পাতার নির্যাস মানবদেহের ক্যান্সার, হৃদরোগ রোধে সহায়ক। তাছাড়া এর পাতার রস আমাশয়, পেটব্যথা, বাত ও বাতজ্বর দূর করতে পারে। আলসার, উচ্চ রক্তচাপ, দাঁত ব্যথা, চর্মরোগ ও ডায়রিয়া চিকিৎসায় দাঁতরাঙা ব্যবহৃত হতে দেখা যায়।
আনোয়ার শাহ কাশ্মিরি
সৈয়দ মুহাম্মদ আনোয়ার শাহ ইবনে মুয়াজ্জাম শাহ কাশ্মিরি (; , "Sayyid Muḥammad Anwar Shāh ibn Mu‘aẓẓam Shāh al-Kashmīrī al-Hindī"; ২৬ নভেম্বর ১৮৭৫ – ২৮ মে ১৯৩৩) ছিলেন ভারতের একজন মুসলিম পন্ডিত। তার কর্মজীবনে তিনি দারুল উলুম দেওবন্দসহ বেশ কিছু খ্যাতনামা শিক্ষাপ্রতিষ্ঠানে শিক্ষাদান করেছেন। দারুল উলুম দেওবন্দে তার সম্মানে একটি ফটকের নামকরণ করা হয়েছে। তিনি ইসলাম সম্পর্কে আরবি ও ফারসিতে বেশ কিছু বই লিখেছেন। তিনি তার স্মৃতিশক্তির জন্য পরিচিত। তার পুত্রের ভাষ্যমতে তিনি কিছু সংক্ষিপ্তভাবে পড়লে তার স্মৃতিতে ৩০ বছরের জন্য জমা হয়ে যেত, আর যদি তিনি বিস্তারিত পড়তেন তবে তা সারাজীবন মনে থাকত।
এপিক এয়ার
এপিক এয়ার বাংলাদেশের একটি বেসরকারি বিমান সংস্থা, ইহাদের ফ্লাইট পরিচালনা এখনও পরিকল্পনার পর্য্যায় আছে। সংস্থাটি ২০১৪ এর শেষ দিকে বাজেট এয়ারলাইন () হিসাবে কার্যক্রম শুরু করবে বলে পরিকল্পনা করেছে। রিজেন্ট এয়ারওয়েজ এর প্রাক্তন প্রধান নির্বাহী কর্মকর্তা () ইমরান আসিফ এই সংস্থার প্রধান পদে আছেন।
এপিক এয়ার ২০শে মার্চ ২০১৪ বৃহস্পতিবার তাদের বিমানের নতুন লিভারি (উড়োজাহাজের বাহ্যিক অলঙ্করণ) উন্মোচন করেছে। বোয়িং ৭৩৭ দিয়ে তাদের বিমানবহর পরিচালনা করবে। বোয়িং এর সহায়তায় বোয়িং ৭৩৭ এর নতুন লিভারির ডিজাইন করেছে আমেরিকার সিয়াটলের এয়ারলাইন ব্রান্ডিং কোম্পানি টিগ () । উজ্জ্বল হলুদ এবং ধুসর রঙের ছককাটা নকশা দিয়ে তৈরি করা হয়েছে এ লিভারি।
প্রাথমিক ভাবে দুইটি বোয়িং ৭৩৭-৮০০এস উড়োজাহাজ দিয়ে এপিক এয়ার এর বহর যাত্রা শুরু করবে বলে বলে জানা গেছে ।
এপিক এয়ার বাংলাদেশে সর্বপ্রথম বাজেট এয়ারলাইন পরিচালনার পরিকল্পনা করেছে। পৃথিবীর বিভিন্ন দেশে, একটি বিশেষ শ্রেণীর যাত্রীদের কাছে এই সেবা অনেক জনপ্রিয় ।গন্তব্যসমূহ এখনো পরিকল্পনা পর্যায় রয়েছে । প্রাথমিক ভাবে চট্টগ্রাম এবং সিলেট হবার সম্ভবনা।
হিজামা
হিজামা ( অর্থ:"শোষণ")‎‏ হল শিঙ্গা লাগানো নামক প্রচলিত চিকিৎসার আরবি নামকরণ। মাথাব্যথা শরীরব্যথার মত অসুস্থতা নিরাময়ে এই চিকিৎসা প্রয়োগ করা হয়। হাদিসে এই চিকিৎসা পদ্ধতির প্রশংসা করা হয়েছে।
আবূ হুরায়রাহ থেকে বর্ণিত,
আবূ কাবশাহ আল-আনমারী বর্ণনা করেন:
ইবনু উমার বলেন:
আমি বিজয় দেখেছি
আমি বিজয় দেখেছি মূলত এম আর আখতার মুকুলের আত্মকাহিনী ভিত্তিক উপন্যাস, যেটি মূলত বাংলাদেশের মহান মুক্তিযুদ্ধের ইতিহাস নির্ভর। বইটিতে লেখক বাংলাদেশের মুক্তিযুদ্ধ নিয়ে কথা বলেছেন। বইটিকে লেখক শুধুমাত্র মুক্তিযুদ্ধের সময়ের মধ্যে (২৬ মার্চ - ১৬ ডিসেম্বর) সীমাবদ্ধ রাখেননি, আগরতলা ষড়যন্ত্র মামলা কিংবা বামপন্থী রাজনীতি সহ আরও অনেক কিছুই আলোচনা করেছেন।
আনআর্থড: ট্রেইল অব ইবন বতুতা
আনআর্থড: ট্রেইল অব ইবন বতুতা () হল সৌদি আরবের গেম নির্মাতা প্রতিষ্ঠান সিমাফোর নির্মিত এবং সহপ্রতিষ্ঠান সিমাফোর ইন্টারন্যাশনাল কর্তৃক পরিবেশিত একটি নাটকীয় এডভেঞ্চারভিত্তিক কম্পিউটার-ভিডিও গেম| ইবনে বতুতার বিশ্বভ্রমণের ঘটনাবলি নিয়ে গেমটি নির্মাণ করা হয়েছে|
ইসলামী আন্দোলন বাংলাদেশ
ইসলামী আন্দোলন বাংলাদেশ বাংলাদেশের একটি ধর্ম-ভিত্তিক রাজনৈতিক দল। ১৯৮৭ সালে ইসলামী শাসনতন্ত্র আন্দোলন নামে প্রতিষ্ঠিত হলেও বর্তমানে নির্বাচন কমিশনে ইসলামী আন্দোলন বাংলাদেশ নামেই নিবন্ধিত দলটি। এর নির্বাচনী প্রতীক হাতপাখা। এই দলটির বর্তমান প্রধান হচ্ছেন চরমোনাইয়ের পীর মাওলানা সৈয়দ রেজাউল করীম।
ইসলামী আন্দোলন বাংলাদেশ ১৯৮৭ সালে ১৩ মার্চ সংবাদ সম্মেলনের মাধ্যমে প্রতিষ্ঠিত হয়। সর্বপ্রথম এই সংগঠন ইসলামী শাসনতন্ত্র আন্দোলন নামে আত্মপ্রকাশ করে। তৎকালীন সময়ে সংগঠনটি আমির নির্বাচিত হন মাওলানা সৈয়দ মুহাম্মদ ফজলুল করিম ও সমন্বয়কের দায়িত্ব পালন করেন ব্যারিষ্টার কোরবান আলী।
বর্তমানে দলটির শীর্ষ নেতৃত্বে আছেন ইসলামী আন্দোলনের নায়েবে আমির মুফতি সৈয়দ মুহাম্মদ ফয়জুল করীম, মহাসচিব মাওলানা ইউনুছ আহমাদ এবং যুগ্ম মহাসচিব অধ্যাপক মাওলানা এটিএম হেমায়েত উদ্দিন। নির্বাচন কমিশনে এটি ৩৪ নম্বর নিবন্ধনভুক্ত দল। বাগেরহাট, খুলনা ও বরিশালে তাদের জনপ্রিয়তা রয়েছে।
কেন্দ্রীয় কাঠামোঃ
১৯৯১ সালে ইসলামী ঐক্যজোটের হয়ে মিনার প্রতীক নিয়ে নির্বাচনে অংশ নিয়েছিল দলটি। ১৯৯৬ সালের নির্বাচনে ২০টি আসনে প্রতিদ্বন্দ্বিতা করে সর্বমোট ১১ হাজার ১৫৯টি ভোট পায় দলটি। ২০০১ সালে জোট বেঁধে জাতীয় পার্টির সঙ্গে ২৩টি আসনে নির্বাচন করে । ২০০৮ সালে জাতীয় সংসদ নির্বাচনে ১৬৬ টি আসনে প্রতিদ্বন্দ্বিতা করে ৭ লাখ ৩৩ হাজার ৯৬৯টি ভোট পায় যা ছিল মোট ভোটের ১.০৫%।
একাদশ জাতীয় সংসদ নির্বাচনে ইসলামী আন্দোলন বাংলাদেশ দেশের সর্বোচ্চ মনোনয়ন দেওয়া দল হিসেবে বিবেচিত হয়। দলটি ৩০০ টি আসনেই প্রার্থী ঘোষনা করে। একটি মাত্র আসনে আইনি জটিলতার কারনে তাদের একজন প্রার্থী’র মনোনয়ন বাতিল হয়ে যায়।
২০১৫ সালে ঢাকার দুইটি সিটি কর্পোরেশন নির্বাচনে ভোটের হিসাবে তারা তৃতীয় অবস্থানে ছিল। ২০১৬ সালের নারায়ণগঞ্জ ও খুলনা সিটি কর্পোরেশন নির্বাচনেও তারা তৃতীয় অবস্থানে ছিল। ২০১৮ সালে গাজীপুর সিটি কর্পোরেশন নির্বাচনে তৃতীয় এবং রংপুর সিটি কর্পোরেশন নির্বাচনে তারা চতুর্থ হয়। এছাড়া একই বছর রাজশাহী, সিলেট, বরিশাল সিটি কর্পোরেশন নির্বাচনে অংশ নিলেও অনিয়ম ও কারচুপির অভিযোগ দিয়ে তিন সিটিতে নির্বাচন বর্জন করেছিল তারা। হজ ও মুহম্মদ(সাঃ) কে নিয়ে কটুক্তি করায় আবদুল লতিফের শাস্তি দাবি করে তারা।
সুপ্রিম কোর্ট প্রাঙ্গণে স্থাপিত গ্রিক দেবীর ভাস্কর্য অপসারণ বিষয়ে ২০১৭ সালের ১৬ এপ্রিল পল্টনে দলের কার্যালয়ে ইসলামী আন্দোলন বাংলাদেশের এক মতবিনিময় সভায় গ্রীক মূর্তির সাথে সাথে প্রধান বিচারপতি এস কে সিনহারও অপসারণ করা হবে বলে জানানো হয়।